Marc – Togo Chrétien\n2 janvier 2016 10 janvier 2018 admin\tAucun commentaire\tBible, évangile, ewe, Togo\nNYANYUI LA ABE ALE SI MARKO ŊLɔE ENE\nMarko nye ɖekakpui aɖe si nye Petro, ame si nye Yesu ƒe nusrɔ̃lawo dometɔ ɖeka la\nxɔlɔ̃. Eŋlɔ nu siwo dzi Petro ɖo ŋkui tso Yesu ŋuti nɛ la ɖe agbalẽa me. Meŋlɔ nya\naɖeke tso Yesu ƒe ƒome, dzidzi kple ɖevimenɔnɔ ŋu o, eye mete gbe ɖe Yesu ƒe\nnyagbɔgblɔwo dzi tututu o; ke boŋ ete gbe ɖe Yesu ƒe nuwɔwɔwo dzi. Eŋlɔ nya\ngeɖewo tso Yudatɔwo ƒe kɔnyinyiwo ŋu. Esia fia be eŋlɔ agbalẽa na ame siwo\nmenye Yudatɔwo o.\nEmenyawo 1. Yesu dze eƒe dɔwɔwɔ gɔme, 1:1-13\n2. Yesu ƒe dɔwɔwɔ le Galilea zi gbãtɔ, 1:14-3:6\n3. Yesu ƒe dɔwɔwɔ le Galilea zi evelia, 3:7-7:23\n4. Yesu ƒe dɔwɔwɔ le Galilea zi etɔ̃lia, 7 :24-9 :50\n5. Yesu tso Galilea yi Yerusalem, 10 :1-52\n6. Yesu ƒe dɔwɔwɔ le Yerusalem. eƒe fukpekpe kple ku, 11:1-16:8\n7. Yesu ƒe tsitretsitsi kple ɖokui ɖeɖefia, 16:9-20\nYohanes ɖe gbeƒã Kristo\n(Mateo 3:1-12; Luka 3:1-9,15-17; Yohanes 1:19-28)\nYesu Kristo, si nye ɖela kple Mawu Vi la, ƒe nyanyui la ƒe gɔmedzedzee nye esi. 2\nAbe ale si woŋlɔe ɖi le Yesaya ƒe agbalẽ me ene be, “Madɔ nye dɔla ɖe ŋgɔwò be\nwòadzra wò mɔ la ɖo, 3 ame si ƒe gbe le ɖiɖim le gbea dzi be, ‘Midzra Aƒetɔ la ƒe\nmɔ ɖo, miwɔ eƒe mɔtatawo woanɔ dzɔdzɔe nɛ.’” 4 Yohanes Mawutsidetanamelae\nnye dɔla sia. Enɔ gbedzi eye wòfia amewo be woadzudzɔ nu vɔ̃ wɔwɔ eye woade\nmawutsi ta na wo abe nugbegbe le woƒe nu vɔ̃wo gbɔ ƒe dzesi ene. Ena wonya be ne\nwodzudzɔ nu vɔ̃ wɔwɔ eye wode mawutsi ta na wo la, Mawu atsɔ woƒe nu vɔ̃wo ake\nwo. 5 Ame geɖe ŋutɔ tso Yerusalem kple Yudea nutowo me yi gbea dzi, be\nyewoakpɔ Yohanes eye yewoase gbedeasi si wòtsɔ vɛ. Esi ame siawo ʋu woƒe nu\nvɔ̃wo me nɛ vɔ la, ede mawutsi ta na wo le Yɔdan tɔsisia me. 6 Wotɔ awu si\nYohanes do la kple kposɔfu eye wòtsɔ lãgbalẽlidziblaka bla awua dzii. Eƒe nuɖuɖu\nkoe nye ʋetsuviwo kple gbemenyitsi.\n7 Egblɔ na eƒe nyaselawo be, “Ame aɖe gbɔna kpui esi de ŋgɔ wum sãa.\nAmea deŋgɔ ale gbegbe be nyemedze be mabɔbɔ atu eƒe atokota ŋu ka gɔ̃ hã o. 8\nNye la tsi koe metsɔ de mawutsi ta na mii gake eya ade mawutsi ta na mi kple\nGbɔgbɔ Kɔkɔe la!”\nYohanes de Mawutsi ta na Yesu\n9 ɣemaɣi la, Yesu tso Nazaret le Galilea va Yohanes gbɔ eye Yohanes de mawutsi\nta nɛ le Yɔdan tɔsisia me. 10 Esi Yesu nɔ go dom tso tsia me la, ekpɔ be dziƒowo nu\nʋu eye Gbɔgbɔ Kɔkɔe, si nɔ akpakpa ƒe nɔnɔme me la nɔ ɖiɖim ɖe edzi. 11 Gbe aɖe\nhã ɖi tso dziƒo be, “Woe nye Vinye lɔlɔ̃a si ŋu mekpɔa ŋudzedze blibo le.”\n12 Enumake Gbɔgbɔ Kɔkɔe la kplɔe yi gbedzi; 13 enɔ gbea dzi ŋkeke blaene eye\nAbosam va tee kpɔ. Enɔ lã wɔadãwo dome ke mawudɔlawo va subɔe.\nDɔ la ƒe gɔmedzedze le Galilea\n14 Esi Fia Herodes lé Yohanes de gaxɔ me vɔ megbe la, Yesu yi Galilea be yeagblɔ\nMawu ƒe nyanyui la.\n15 Eɖe gbeƒã be, “ɣeyiɣi va ɖo mlɔeba! Mawufiaɖuƒe la gogo! Midzudzɔ nu\nvɔ̃ ne mianɔ agbe ɖe nyanyui la ƒe ɖoɖowo nu.”\nYesu yɔ nusrɔ̃la gbãtɔ eneawo\n(Mateo 4:18-22 ; Luka 5:1-11)\n16 Gbe ɖeka esi Yesu ɖi tsa to Galilea ƒuta va yina la, ekpɔ Simɔn kple nɔvia\nAndrea wonɔ asabu dam ɖe ƒua me elebena ɖɔkplɔlawoe wonye.\n17 Yesu yɔ wo hegblɔ na wo be, “Miva dze yonyeme ne mawɔ mi miazu\namewo ɖelawo.” 18 Enumake wogblẽ woƒe asabuwo ɖi hedze eyome. 19 Esi wozɔ\nƒua ta yina sẽ la, Yesu gakpɔ Zebedeo viŋutsuwo, Yakobo kple Yohanes hã wonɔ ʋu\nme nɔ woƒe ɖɔwo sam. 20 Eyɔ woawo hã be woadze ye yome, ale wogblẽ wo fofo\nZebedeo kple ɖɔkplɔviawo ɖi hekplɔ Yesu ɖo enumake. Yesu gblɔ nya eye wòyɔ dɔ\nYesu yɔ dɔ ŋutsu gbɔgbɔ vɔ̃ tɔ aɖe\n21 Yesu kple ame siwo nɔ eŋu la va ɖo Kapernaum le Memleɖa si nye Yudatɔwo ƒe\nSabat ŋkeke dzi. Woyi Yudatɔwo ƒe ƒuƒoƒe eye Yesu fia nu amewo le afi ma. 22\nAme siwo nɔ ƒuƒoƒea la ƒe mo wɔ yaa le Yesu ƒe nufiafia ŋuti elabena efia nu wo\nkple tɔnyenye alo kakadedzi blibo. Le nyateƒe me la, ale si wòfia nui la to vovo sãa\ntso ale si ame bubuwo fianɛ la gbɔ.\n23 Ame aɖe si me gbɔgbɔ vɔ̃ nɔ la hã nɔ ƒuƒoƒea le ɣemaɣi me. Ame sia de\nasi ɣlidodo me be, 24 Yesu Nazaretitɔ, nu ka tae nèle fu ɖem na mí gbɔgbɔ\nvɔ̃wo? ɖe nèva be yeatsrɔ̃ mía? Menya ame si nènye, wòe nye Mawu Vi Kɔkɔetɔ\n25 Yesu blu ɖe eta gblɔ be, “Zi ɖoɖoe eye nàdo go le eme.” 26 Le Yesu ƒe\nnya nu la, gbɔgbɔ vɔ̃ la do ɣli sesῖe, tsɔ amea xlã ɖe anyi ŋɔdzitɔe eye wòdo go le\neme. 27 Nuwɔna sia wɔ nuku na eteƒekpɔlawo ŋutɔ, eye woƒo nu le eŋu.\n28 Nu si Yesu wɔ la na be eƒe ŋkɔ ɖi hoo le Galilea nutoa katã me le ɣeyiɣi\nkpui aɖe megbe.\nGbedada le dɔléla geɖewo ŋu\n29 Yesu kple eŋutimeawo do go le ƒuƒoƒea eye woyi Simɔn kple Andrea ƒeme, 30\nSimɔn lɔ̃xo nɔ aba dzi nɔ ŋudza sesẽ aɖe lém hafi wode, ale wogblɔe na Yesu. 31\nYesu yi dɔnɔa ƒe aba gbɔ, elé eƒe alɔnu eye wònɔ alinu. Enumake ŋudza sesẽ la do le\nedzi eye wòfɔ yi ɖa ɖa nu na wo woɖu.\n32 Esi ɣe nɔ to ɖom la, wokplɔ dɔ ƒomevi vovovo lélawo kple ame siwo me\ngbɔgbɔ vɔ̃wo le la va egbɔ le aƒe si me wònɔ la, be wòada gbe le wo ŋu. 33\nKapernaum du bliboa katã kloe hã va ƒo ƒu ɖe teƒea be yewoakpɔ nu. 34 Yesu da gbe\nle dɔléla ge ɖewo ŋu eye wònya gbɔgbɔ vɔ̃wo do goe le ame aɖewo me fῖe ma.\nMe ɖe mɔ na gbɔgbɔ vɔ̃awo be woa ƒo nu ya o, elabena wonya ame si wònye.\nMawunyagbɔgblɔ le duwo me\n(Luka 4 : 42-44)\n35 Le fɔŋli la, Yesu ɖeka do go eye wòɖe eɖokui ɖe aga be yeado gbe ɖa. 36 Le\nɣeyi ɣi a ɖe megbe la, Simɔn kple ame bubuawo do go yi ɖadii. 37 Esi wokpɔe la,\nwogblɔ nɛ bena, “Aƒetɔ, ame ge ɖe le diwòm.” 38 Yesu ɖo eŋu na wo bena, “Ele be\nmíayi du bubuwo hã me, be magblɔ nye gbedeasi la na woawo hã elabena esia tae\n39 Ale wòzɔ mɔ tsa le Galilea nutowo katã me, henɔ mawunya gblɔm le\nwoƒe ƒuƒoƒewo eye wònɔ ga ɖem ame siwo gbɔgbɔ vɔ̃wo de gae la hã.\nYesu da gbe le anyidzela aɖe ŋu\n(Mateo 8:1-4 ; Luka 5:12-16)\n40 Gbe ɖeka, anyidzela aɖe va dze klo ɖe Yesu ƒe akɔme eye wòɖe kuku nɛ vevie be\nwòada gbe le ye ŋu. Egblɔ na Yesu be, “Ne èlɔ̃ la, na nye ŋuti nakɔ.”\n41 Anyidzela la ƒe nu wɔ nublanui na Yesu ŋutɔ, eya ta wòka asi eŋu hegblɔ\nnɛ be, “Mèlɔ̃, eya ta wò ŋuti nakɔ.” 42 Enumake anyidzela la ƒe lãme sẽ. 43 Yesu\ndɔe ɖa enumake kple sedede vevi sia be, 44 “Kpɔ egbɔ be mègblɔ nu sia na ame\naɖeke o. Ke boŋ yi nàtsɔ ɖokuiwò afia Osɔfo la eye nàna vɔsanu siwo Mose ɖo ɖi na\nameŋukɔkɔ abe ɖaseɖiɖi na wo ene.”\n45 Gake esi ŋutsua dzo yina la, eɖe gbe ƒã eƒe lãmesẽkpɔkpɔ la na amewo le\nmɔa dzi. Le esia ta ameha gã aɖe nye zi ɖe Yesu dzi ale be megate ŋu yi du aɖeke\nme o, ke boŋ etsi gbea dzi. Ke le afi sia hã la, amewo tso teƒe teƒewo va egbɔ.\nGbedada le lãmetututɔ aɖe ŋu\n2 Le ŋkeke aɖewo megbe la, Yesu gatrɔ yi Kapernaum. Esi wò ɖo afi ma la,\neƒe ŋkɔ ɖi hoo le du bliboa me le ɣeyiɣi kpui aɖe ko me. 2 Medidi kura hafi aƒe si\nme wònɔ la yɔ fũ kple amewo o. Aƒea me yɔ ale gbegbe be nɔƒe aɖeke kura meganɔ\nanyi o. Yesu de asi mawunyagbɔgblɔ me na ameha la. 3 Sẽ la, ŋutsu ene aɖewo kɔ\nlãmetututɔ aɖe ɖe aba dzi gbɔna Yesu gbɔe. 4 Ke le amewo ƒe agbɔsɔsɔ ta la,\nwomete ŋu ɖo egbɔ tututu o. Le esia ta woyi ɖaɖe do ɖe xɔ si me Yesu nɔ la tame\neye woɖiɖi dɔnɔa ɖɔɖɔɖɔ hedro ɖe ekɔme.\n5 Yesu kpɔ be ŋutsu eneawo xɔe se vevie be yeate ŋu akpe ɖe\nwo nɔvi la ŋu, eya ta egblɔ na dɔnɔa be, “Vinye wotsɔ wò nu vɔ̃wo ke wò!”\n6 Ke Yudatɔwo ƒe agbalẽfiala siwo nɔ afi ma la gblɔ be, 7 “Nu ka! Ame sia\ngblɔ busunya! ɖe wòbu be Mawue yenyea? Menya be Mawu ɖeka hɔ̃ koe ate ŋu atsɔ\nnu vɔ̃wo ake oa?”\n8 Yesu nya nu si bum ameawo nɔ eya ta egblɔ na wo enumake be, “Ale ke\nwɔ nuwɔna sia ɖe fu na miaƒe susuwo alea? 9 Kae bɔbɔ wu, be woagblɔ na\nlãmetututɔ la be, ‘Wotsɔ wò nu vɔ̃wo ke wò; loo alo woagblɔ nɛ be, ‘Tsi tre, tsɔ\nwò aba ne nàzɔ azɔlῖ’? 10 Be miadze sii be wona ŋusẽ Amegbetɔ Vi la be wòatsɔ nu\nvɔ̃ ake le anyigba dzi. “Egblɔ na lãmetututɔ la be 11 “Mele egblɔm na wo be tsi tre,\ntsɔ wò aba eye nàyi aƒeme!”\n12 Ŋutsua tsi tre enumake. Efɔ eƒe aba la, eye wòzɔ to nukpɔlawo dome dzo.\nNukpɔlawo katã ƒe nu ku. Wokafu Mawu, eye wogblɔ be, “Míekpɔ naneke teƒe alea\n(Mateo 9:9-13; Luka 5:7-32)\n13 Yesu gado go yi ƒuta eye wòfia nu ameha si kplɔe ɖo la. 14 Esi wòzɔ yina la eva\nke ɖe Levi, Alfeo vi, ŋu wònɔ anyi ɖe dugadzɔƒe. Yesu gblɔ nɛ be, “Va dze\nyonyeme ne nàzu nye nusrɔ̃la.” Levi tso enumake eye wòdze Yesu yome.\n15 Le fiẽ la, Levi kpe Yesu kple eƒe nusrɔ̃lawo be woava ɖu nu le ye ƒeme.\nDugadzɔlawo kple nu vɔ̃ wɔla geɖewo hã nɔ ame siwo wòkpe la dome, elabena ame\nsiawo ƒomevi hã nɔ Yesu yome. 16 Agbalẽfiala siwo tso Farisitɔwo dome la kpɔ\nYesu wònɔ nu ɖum kple dugadzɔlawo kple nu vɔ̃ wɔlawo ale wobia eƒe nusrɔ̃lawo\nfewuɖutɔe be, “Nu ka ta miaƒe Aƒetɔ le nu ɖum kple nu vɔ̃ wɔla siawo?”\n17 Yesu se nya siwo gblɔm wonɔ ale wògblɔ na wo be, “Menye\nlãmesesẽtɔwoe hiã gbedala o ke boŋ dɔnɔwoe. Menye ame dzɔdzɔewo tae meva ɖo o\nke boŋ nu vɔ̃ wɔlawo tae be maxlɔ̃ nu wo ne woadzudzɔ nu vɔ̃ wɔwɔ.”\nYesu ƒo nu le nutsitsidɔ ŋu\n18 Yohanes ƒe nusrɔ̃lawo kple Farisitɔwo tsia nu dɔna ɣeaɖewoɣi. Gbe ɖeka esi\nwogatsi nu dɔ alea la, ame aɖewo va Yesu gbɔ va bia nu si ta eya ƒe nusrɔ̃lawo\nmetsia nu dɔna o.\n19 Yesu ɖo eŋu na wo be, “ɖe wòle be ŋugbetɔsrɔ̃ xɔlɔ̃wo natsi nu adɔ agbe\nnuɖuɖu le eƒe srɔ̃ɖekplɔ̃ ŋua? Gbeɖe, zi ale si ŋugbetɔsrɔ̃ la le wo gbɔ ko la, womatsi\nnu adɔ o. 20 Gake ŋkeke aɖe li gbɔna esi wole ŋugbetɔsrɔ̃ la kplɔ ge le wo gbɔ, ale\nwoatsi nu adɔ. 21 Menyo be woatsɔ avɔnuɖeɖi yeye aka avɔ vuvu o, elabena ne\nwowɔe alea la, avɔ yeye la ahoɖa le teƒea eye teƒe si vuvu la alolo ɖe edzi wu. 22\nWomekɔa aha yeye hã ɖe lãgbalẽgolo xoxo me o elabena ne wowɔ esia la aha\nyeyea ƒe ŋusẽ ana be lãgbalẽgolo la awo eye ahaa kple lãgbalẽgolo la katã dome\nagblẽ. Lãgbalẽgolo yeye mee wòle be woakɔ aha yeye ɖo.”\nNusrɔ̃lawo ŋe bli le Sabat dzi\n23 Gbe ɖeka le Sabat dzi esi Yesu kple eƒe nusrɔ̃lawo zɔ to bligble aɖe me yine la,\nnusrɔ̃lawo ŋe bli aɖewo he ɖu.\n24 Farisitɔ aɖewo kpɔ wo eye wogblɔ na Yesu be, “Medze be wò nusrɔ̃lawo\nnawɔ nenem nu sia ƒomevi o ɖe. Etsi tre ɖe míaƒe sewo ŋu be woaŋe nu le Sabat\nŋkekea dzi elabena esɔ kple dɔwɔwɔ le Sabat dzi.”\n25 Eɖo eŋu na wo be, “ɖe miexlẽ nu si David kple eŋumewo\nwɔ esi dɔ wu wo eye woxaxa kpɔ oa? 26 Esi Abiata nye Osɔfogã la, David geɖe\nMawu ƒeme eye woɖu abolo kɔkɔe si wòle be Osɔfowo ɖeɖe ko naɖu la, eye wòna\neŋume aɖewo hã woɖu oa?” 27 Egblɔ yi edzi be, “Sabat ŋkekea la, ɖe woɖoe anyi\nbe wòaɖe vi na ame, menye be ame nazu kluvi na Sabat ŋkekea o. 28 Gawu la, ŋusẽ\nle nye Mesia la si ɖe Sabat ŋkekea dzi.”\nYesu da gbe le dɔleléla aɖe ŋu le Sabat dzi\n(Mateo 12:9 –14; Luka 6:6-11)\n3 Yesu gayi Yudatɔwo ƒe ƒuƒoƒe le Kapernaum eye wòkpɔ ame aɖe si titi lé asi\nna le afi ma.\n2 Esi wònye Sabat ŋkeke dzie ta la, Yesu ƒe futɔwo nɔ ŋku lém ɖe eŋu\ntsitotsito be ada gbe le amea ŋu mahã eye ne wòwɔe la yewoatsɔ nya ɖe eŋu.\n3 Yesu yɔ amea be neva tsi tre ɖe ameha la ŋkume. 4 Etrɔ ɖe eƒe futɔwo gbɔ\nhebia wo be, “Enyo be woawɔ dɔmenyo le Sabat ŋkekewo dzia? Alo enye ŋkeke si\ndzi woawɔ nu vevi ame loo alo atsrɔ̃ amea?” Ameawo katã zi kpi eye womeɖo\nbiabia siawo ƒe ɖeke ŋu nɛ o. 5 Yesu tsa ŋku le ameawo dzi dzikutɔe elabena eɖe fu\nna eƒe susu ŋutɔ be womesea veve ɖe wo nɔewo ti o. Azɔ egblɔ na amea be, “Do wò\nasi ɖe ŋgɔ.” Amea wɔe eye enumake eƒe asi la ɖɔ ɖo.\n6 Esi Farisitɔwo kpɔ esia la wotso enumake yi ɖawɔ ɖoɖo kple Herodia\ndunyaheha si de Roma dziɖuɖu dzi la le ale si woawɔ awu Yesu la ŋuti.\nYesu yɔ dɔ ame geɖewo le futa\n7 Yesu kple eƒe nusrɔ̃lawo ɖe wo ɖokui ɖe aga heyi ƒua ta eye ameha gã aɖe dze wo\nyome tso Galilea. 8 Esi wose nu siwo katã Yesu nɔ wɔwɔm ta la ame geɖe siwo tso\nYudea, Yerusalem, Idumea kple nutome siwo le Yɔdan tɔsisia ƒe go kemɛ kpakple\nTiro kple Sidɔn nutomewo hã va.\n9 Yesu vɔ̃ be ameawo ava mimi ye ɖo eya ta ebia tso eƒe nusrɔ̃lawo si be\nwoadi ʋu aɖe ada ɖi ale be ne ameawo mimi ye ɖo fũ akpa la yeage ɖe eme ado le\nwo dome 10 elabena eda gbe le dɔnɔ geɖewo ŋu gbe ma gbe ale gbegbe be, bubuwo\nƒo zi ɖe eŋu fũ henɔ didim be yewoaka asi eŋu ko.\n11 Nenye be ame siwo me gbɔgbɔ vɔ̃wo le la kpɔ Yesu la, wodzea anyi ɖe\neƒe ŋkume hedoa ɣli be, “Wòe nye Mawu Vi la.” 12 Gake Yesu dea se na wo vevie\nbe woagana amewo nanya ame si yenye o.\nYesu tia eƒe nusrɔ̃la wuieveawo\n(Mateo 10:1-4; Luka 6:12-16)\n13 Le nu siawo megbe la, Yesu yi to aɖe dzi eye wòbia tso ame siwo wòtia si be\nwoava do go ye le afi ma eye ameawo yi. 14 Azɔ etia ame wuieve be woanye\napostolowo, ame siwo anɔ eŋuti gbea wotsyo gbe eye wòadɔ wo woayi aɖagblɔ\nmawunya ana amewo 15 eye wòna ŋusẽ wo be woanya gbɔgbɔ vɔ̃wo do goe le\namewo me. 16 Ame wuieve siwo wòtia la ƒe ŋkɔwoe nye:\nSimɔn, ame si wòna ŋkɔe be Petro\n17 Yakobo kple Yohanes, Zebedeo vi siwo Yesu na ŋkɔe be\n“Dziɖegbe ƒe viwo,”\nYakobo, Alfeo vi,\nSimɔn, ame si nye Zelote dunyaheha sesẽ aɖe me nɔla,\n19 kple Yuda Islariɔt, ame si dee asi emegbe.\nYesu kple Belzebul\n(Mateo 12:22-32; Luka 11:14-23; 12:10)\n20 Esi Yesu trɔ yi aƒe si me wòdze la amehawo gade asi ƒuƒoƒo me ake, eye\neteƒe medidi o, aƒea me yɔ kple amewo. Ameawo sɔ gbɔ ale gbegbe be mekpɔ\nɣeyiɣi ne wòaɖu nu gɔ̃ hã o. 21 Esi eƒe ƒometɔwo se nya sia la, wova be\nyewoakplɔe ayi yewo gbɔe elabena wobu be eƒe tagbɔe da.\n22 Gake Yudatɔwo ƒe agbelẽfiala siwo tso Yerusalem va afi ma la\ngblɔ be, “Belzebul, gbɔgbɔ vɔ̃wo ƒe fia si le eme lae le fu ɖem nɛ. Esia hã\ntae gbɔgbɔ vɔ̃wo ɖoa toe ɖo.”\n23 Yesu yɔ ɖeklemiɖela siawo eye wòdo lo nyanyɛ sia na wo be, “Ale\nke Satana agate ŋu atsi tre ɖe Satan ŋui? 24 Fiaɖuƒe si ma ɖe eve la, mate ŋu\nanɔ te o, agbã godoo. 25 Aƒe si me mama kple dzrewɔwɔ le la hã mate ŋu anɔ\nte o. 26 Ne Satana tsi tre ɖe eya ŋutɔ ɖokui ŋu la, ekema mate ŋu anɔ te o ke\nboŋ awu nu. 27 Le nyateƒe me la, ame aɖeke mate ŋu age ɖe ŋusẽtɔ ƒe aƒeme\no eye wòalɔ eƒe nunɔamesiwo adzoe negbe ɖe ko wòabla ŋusẽtɔ ma gbã,\nekema ate ŋu aha eƒe aƒemenuwo. 28 Mele nyateƒe la gblɔm na mi bena\nwoatsɔ amewo ƒe nu vɔ̃wo kple woƒe busunyawo katã ake wo. 29 Ke\name sia ame si agblɔ busunya ɖe Gbɔgbɔ Kɔkɔe la ŋu la, womatsɔe akee\ngbeɖe o. Ame sia wɔ nu vɔ̃ mavɔ.”\n30 Yesu gblɔ nya sia elebena ameawo nɔ gbɔgblɔm be gbɔgbɔ vɔ̃ nɔ\neya amea me.\nAme siwo nye Yesu ƒe ƒometɔ vavãwo\n(Mateo 12:46-50; Luka 8:19-21)\n31 Azɔ Yesu dada kple nɔviawo va aƒe si me wònɔ la godo, eye wodɔ ame aɖe ɖa be\nwòayɔe na wo. 32 Ameha gã aɖe bɔbɔ nɔ egbɔ ƒo xlãe eye wogblɔ nɛ be “Dawò kple\nnɔviwòŋutsuwo di be yewoakpɔ wò le aƒea godo.”\n33 Yesu biae be, “Ame kae nye danye? Ame kawoe nye nɔvinyeŋutsuwo?”\n34 Etsa ŋku le ame siwo ƒo xlãe la dome godoo eye wògblɔ be, “Ame siawoe nye\ndanye kple nɔvinyeŋutsuwo! 35 Ame sia ame si wɔa Mawu ƒe lɔlɔ̃nu enye\nnɔvinyeŋutsu, nɔvinyenyɔnu kple danye.”\nLododo tso nukuwula ŋu\n(Mateo:13:1-9; Luka 8:4-8)\n4 Eva eme be ame geɖewo gava ƒo ƒu ɖe Yesu ŋu le esime wònɔ nu fiam le\nƒuta. Le ameawo ƒe agbɔsɔsɔ ta la, ege ɖe ʋu aɖe me eye wònɔ afi ma hafi nɔ nua\nfiam. 2 Efia nu geɖe amewo to lododo me. 3 Egblɔ na wo be, “Miɖo to miasee,\n“Agbledela aɖe yi nuku wu ge ɖe eƒe agble me. 4 Nuku siwo wòwu la ƒe ɖewo ge ɖe\nmɔto, eye xeviwo va fɔ wo mi. 5 Bubuwo ge ɖe kpenyigba dzi afi si anyi geɖe mele\no. Nukua mie enumake, gake esi anyi mesɔ gbɔ o ta la 6 esi ŋdɔ ʋu la, eyrɔ, eye\nwòku elabena eƒe ke mede to o. 7 Nuku bubuwo ge ɖe ŋuwo me eye esi wonɔ\ntsitsim la, ŋuawo vu tsyɔ wo dzi ale be womete ŋu tse ku aɖeke o. 8 Ke nuku aɖewo\nya ge ɖe anyigba nyui dzi eye wotse ku blaetɔ̃, ɖewo tse blade eye ɖewo hã tse\nalafa.” 9 Azɔ Yesu gblɔ na wo be, “Ame si tosenu li na la nesee.”\nLododo la ƒe taɖodzinu\n(Mateo 17:10-17; Luka 8:9-10)\n10 Le esia megbe la, Yesu kple eƒe nusrɔ̃la wuieveawo kpakple nusrɔ̃lawo\nbubuwo ɖe wo ɖokuiwo ɖe aga. Nusrɔ̃lawo biae le afi sia be, “Lo si nèdo la\ngɔme ɖe?” 11 Yesu ɖo eŋu na wo be, “Miawo la, wona mɔ mi be mianya\nmawufiaɖuƒe la ƒe nuɣaɣlawo, ke woɣla esiawo ɖe ame siwo le fiaɖuƒe godo. 12\nMi ɖo ŋku edzi be, “Togbɔ be wokpɔa nu eye wosea nu hã la, womele nu gɔme se\nge alo atrɔ ɖe Mawu gbɔ, be wòatsɔ woƒe nu vɔ̃wo ake wo o.’”\nLododo tsɔ nukuwula ŋu ƒe gɔmeɖeɖe\n(Mateo 13:8-23; Luka 8:11-15)\n13 Ke nenye be miawo hã miete ŋu se lododo bɔbɔe sia gɔme o ɖe, ale ke miawɔ ase\nesiwo mava do emegbe la gɔme?\n14 “Agbledela si ŋu meƒo nu tsoe lae nye ame si gblɔa mawunya na amewo,\neye wòdina be yeaƒa ku nyuiwo ɖe amewo ƒe agbemɔ dzi. 15 Mɔto afi si nuku\naɖewo kaka ɖo lae nye ame siwo ƒe dziwo ku atri. Ne wose mawunya la, eye Satana\nva te wo kpɔ ko la, woŋlɔa nya la be enumake. 16 Kpenyigba si dzi nuku\naɖewo ge ɖo lae nye ame siwo sea mawunya la eye woxɔnɛ kple dzidzɔ. 17 Gake\nabe nuku siwo miena ɖe anyigba ma ƒomevi dzi ene la wo ƒe kewo medea to o, eye\ntogbɔ be wotsina vlɔvlɔ hã la, ne yometiti va ko la woyrɔna.\n18 “Ŋunyigba si dzi nuku aɖewo ge ɖo lae nye ame siwo sea nyanyui la eye\nwoxɔnɛ ɖe woƒe dziwo me. 19 Gake xexe sia me ƒe dzitsitsi ɖe kesinɔnuwo ŋu,\nhloloetsotso na dzidzedzekpɔkpɔ kple xexeame ƒe nudzroame geɖewo vana zua ŋu\nvuna tsyɔa Mawu ƒe nya si wose la dzi eye metsea ku aɖeke o.\n20 “Azɔ anyigba nyui lae nye ame siwo xɔa Mawu ƒe nya la le nyateƒe me\neye wòtsea ku geɖe na Mawu, zi blaetɔ̃, zi blaade alo zi gbɔ zi alafa ɖeka kura hã.”\nLododo tso akaɖi si le afianu te la ŋu\n21 Yesu yi edzi bia nusrɔ̃lawo be, “Nenye be ame aɖe si akaɖi ɖe, ɖe wòtsɔa nu\ntsyɔa edzi be megaklẽ oa? Gbeɖe, ne wòwɔ esia la, ekema ame aɖeke mate ŋu akpɔ\nnu kple akaɖia alo awɔ eŋuti dɔ o. Ne wosi akaɖi la, akaɖiti dzie wodanɛ ɖo be\nwòaklẽ na amewo eye wòanye ŋudɔwɔnu na wo.\n22 “Nu siwo katã le ɣaɣla fifia la, ava dze le gaglãgbe gbe ɖeka. 23 Ne\ntosenu li na mi la, misee! 24 Mikpɔ egbɔ be miewɔ ɖe nu siwo miese la dzi elabena\nne miele esia wɔm la, ekema miase nu siwo katã mefia mi la gɔme. 25 Ame si si nu\nle la eyae woana nui, eye ame si si nu mele o la, woaxɔ sue si le esi la gɔ̃ hã le esi.\nLododo tso nuku ƒe tsitsi le eɖokui si ŋu\n26 “Lo bubu si fia ale si mawufiaɖuƒea le lae nye esi: ‘Agbledela aɖe ƒã nuku ɖe eƒe\nabɔ me eye wòdzo, 27 ke le ŋkeke aɖewo megbe la, nukua ŋutɔ tsi le eɖokui si eye\nagbledela mena kpekpeɖeŋu aɖeke o, elabena anyigba ŋutɔ nyo xoxo. 28 Gbã la\naŋgba f›wo do, emegbe la nukua ƒo se eye mlɔeba la etse ku. 29 Azɔ agbledela la yi\nagblea me eye wòxa nukua.’”\nLododo tso logoku ŋu\n(Mateo 13:31-32; Luka 13:18-19)\n30 Yesu yi edzi bia wo be, “Ale ke gɔ̃ maɖe ale si mawufiaɖuƒe lii la afia mi. Lo ka\ntututue mate ŋu ado wòasɔ kplii? 31 Mawufiaɖuƒea le abe ʋuti ƒe ku si nye nuku\nsuetɔ kekeake ene. 32 Togbɔ be ele alea hã la, ne woƒãe la etsina zua ati dzɔtsutɔwo\ndometɔ ɖeka eye wòɖea alɔ legbe siwo me xeviwo wɔa atɔ ɖo hekpɔa gbɔɖeme le\n33 Yesu wɔ lododo ƒomevi geɖe ŋuti dɔ hetsɔ fia nu amewo. Ewɔ esi sinu gɔme\namewo ate ŋu ase la ŋuti dɔ. 34 Le nyateƒe me, ne Yesu le nu fiam le dutoƒo la,\nlododo sɔŋ ko ŋuti dɔ wòwɔna ke emegbe ne eya kple eƒe nusrɔ̃lawo ɖe vovo la,\neɖea wo gɔme na wo.\nYesu tsi ahom nu le ƒudzi\n(Mateo 8:23-27; Luka 8:22-25)\n35 Esi ɣe nɔ to ɖom la, Yesu gblɔ na eƒe nusrɔ̃lawo be, “Mina míatso ƒua ayi eƒe go\nevelia dzi.” 36 Eya kple eƒe nusrɔ̃lawo ge ɖe ʋu aɖe me eye wodze mɔ, hegblẽ\nameha la ɖe ƒua ta, ke ʋu bubuwo hã dze wo yome. 37 Esi wozɔ yina sẽ la, ahom\nsesẽ aɖe de asi tutu me. Esia wɔ be ƒutsotsoewo ŋe ɖe ʋua me ale gbegbe be wòsusɔ\nvie ko ʋua nanyrɔ̃. 38 Togbɔ be esiawo katã nɔ edzi yim hã la, Yesu ya mlɔ suɖui\nbɔbɔe aɖe dzi le ʋua ta henɔ alɔ̃ dɔm bɔkɔɔ. Nusrɔ̃lawo ʋuʋui sesῖe wònyɔ. Wobiae\nkple vɔvɔ̃ be, “Nufiala, mètsɔ ɖeke le eme be míele nyɔnyrɔ̃m oa?”\n39 Yesu blu ɖe ya la ta enumake eye wòɖe gbe na ƒua hã be, “Zi ɖoɖoe!” Ya\nsesẽ la tɔ enumake eye ƒua zi ɖoɖoe toŋtoŋtoŋ.\n40 Azɔ etrɔ ɖe nusrɔ̃lawo ŋu bia wo be, “Nu ka ta mievɔ̃ alea gbegbe ɖo?\nEkema va se ɖe fifῖ laa hã, miexɔ dzinye se oa?”\n41 Vɔvɔ̃ ɖo nusrɔ̃lawo ŋutɔ. Woƒe mo wɔ yaa eye wogblɔ na wo nɔewo\nbe, “Ame ka ŋutɔ gɔ̃e nye ame sia, be yawo kple ƒutsotsoewo hã ɖoa toe?”\nYesu da gbe le Gadaratɔ, gbɔgbɔ vɔ̃ tɔ aɖe, ŋu\n5 Wotso ƒu la eye woge ɖe Gadaratɔwo ƒe nuto me. 2 Esi Yesu ɖi go tso ʋua\nme la ŋutsu aɖe si me gbɔgbɔ vɔ̃ le do go tso yɔdoawo me va kpee. 3 Ame sia ƒe\nnɔƒe nye ameɖibɔ me eye ame aɖeke magate ŋu ablae o alo ade gakɔsɔkɔsɔ gɔ̃ hãe o.\n4 Elabena zi geɖe wodea gakɔsɔkɔsɔ eƒe asiwo kple afɔwo, ke etsona wo keŋkeŋ.\nAme aɖeke mesesẽ wui ale woalée wòadze kɔ anyi o. 5 Le ŋkeke kple zã me siaa la\nenɔa tsatsam le yɔdowo dome kple togbɛwo dzi nɔa ɣli dom henɔa eɖokui sim kple\n6 Ame sia kpɔ Yesu xoxoxo esi wònɔ tsia dzi gbɔna, eya ta esi wò ɖi go ko\nla, eƒu du va tui hedze klo ɖe eŋkume.\n7 Edo ɣli kple gbe sesῖe be, “Nya ka le nye kple wò dome? Wò Yesu, Mawu\ndziƒoʋῖtɔ la ƒe Vi? Le Mawu ta megawɔ funyafunya aɖekem o. 8 Elabena Yesu nɔ\ngbɔgblɔm nɛ bena, “Do go le ŋutsu sia me, wò gbɔgbɔ vɔ̃” 9 Yesu bia gbɔgbɔ vɔ̃a\nbe, “Ŋkɔwò ɖe?” Eye wòɖo eŋu nɛ be, “Ŋkɔnye enye Legio alo Aʋakɔ, elabena mí\name geɖewo le ame sia me.”\n10 Azɔ gbɔgbɔ vɔ̃awo ɖe kuku na Yesu vevie be wòaganya yewo ayi du didi\naɖeke me o.\n11 Eva eme be aƒehawo ƒe ha aɖe nɔ nu ɖum le togbɛ si te ɖe taa ŋu la dzi.\n12 Gbɔgbɔ vɔ̃awo gblɔ na Yesu be, “Míeɖe kuku nya mí ɖo ɖe ha mawo me.”\n13 Yesu na mɔ wo be woayi, eye gbɔgbɔ makɔmakɔ siawo do go le aɖaʋatɔa\nme enumake yi ɖage ɖe hawo me. Esia wɔe be hawo katã ƒu du sesῖe, yi ɖanyrɔ̃ wo\nɖokuiwo ɖe ƒua me doo heno tsi ku.\n14 Hakplɔviawo si dzo eye esi wonɔ yiyim la, wokaka nyaa ɖe duwo kple\nkɔƒewo me. Esia wɔa be ame sia ame yi be ye ŋutɔ yeakpɔ nu si dzɔ la. 15 Le esia ta\neteƒe medidi o ko ameha gã aɖe va ƒo zi ɖe afi si Yesu le, gake esi wokpɔ aɖaʋatɔa\nwòdo awu nyuie heɖo ame me nɔ anyi kpoo la, vɔvɔ̃ ɖo wo katã. 16 Ame siwo va\nkpɔ nu si dzɔ ɖe gbɔgbɔ vɔ̃ tɔa kple hawo dzi la hã gayi ɖagblɔe na ame bubuwo, 17\nale amewo gava fũ eye woɖe kuku na Yesu be wòadzo le yewo ƒe nutowo me ne\nyewoakpɔ vovo. 18 Le esia ta Yesu gagbugbɔ ge ɖe ʋua me be yeadzo. Tete ŋutsu si\nme wònya gbɔgbɔ vɔ̃wo le la ɖe kuku nɛ be yeayi kplii. 19 Gake egblɔ nɛ bena, “Yi\naƒe me le nɔviwòwo gbɔ, eye nàgblɔ nu gã siwo Mawu wɔ na wò kple ale si wòkpɔ\nnublanui na wò la na wo.”\n20 Amea dze mɔ eye wòtsa le du ewo siwo le nutoa me la me henɔ\ngbeƒã ɖem nu gã siwo Yesu wɔ nɛ la na ame sia ame eye eƒe nya la wɔ nuku na\nYairo vinyɔnu kple nyɔnu ʋusisidɔléla la\n21 Esi Yesu va ɖi go ɖe ƒua ƒe go evelia dzi la, ameha gã aɖe ƒo zi ɖe eŋu.\n22 Yudatɔwo ƒe ƒuƒoƒe dzikpɔla aɖe si ŋkɔe nye Yairo la va dze klo ɖe\nekɔme, 23 eye wòɖe kuku nɛ vevie be wòava da gbe le ye vinyɔnuvi sue si dze dɔ la\nŋu na ye. Egblɔ na Yesu be, “Vinye la ɖo kudo nu vɔ eya ta meɖe kuku va da asi ɖe\nedzi be wòagbɔ agbe.”\n24 Yesu tso kpla dze eyome eye ameha gã aɖe kplɔ wo ɖo. 25 Nyɔnu aɖe nɔ\nameawo dome si nɔ ʋusisidɔ lém ƒe wuieve sɔŋ. 26 Nyɔnu sia kpe fu tsa le atikewɔla\nge ɖewo dzi ƒe geɖewo eye wògblẽ ga geɖe hã be woada dɔa na ye gake mekpɔ\ndzidzedze o, dɔa ɖeko wòganyra ɖe edzi nɛ boŋ. 27 Ese nukunu geɖe siwo Yesu wɔ,\neya ta eʋli eɖokui to ameha la dome hezɔ va Yesu megbe eye wòka asi eƒe awu ŋu.\n28 Elabena exɔe se eye wògblɔ le eɖokui me be, “Nenye be mete ŋu ka asi\neƒe awu ŋu teti ko la nye lãme asẽ.” 29 Vavã esi wòka asi Yesu ƒe awu ŋu teti\nko la ʋu si nɔ dodom le eŋu la tɔ enumake eye wòse le eɖokui me hã be yehaya.\n30 Yesu se le eƒe lãme enumake be dɔyɔyɔ ƒe ŋusẽ aɖe do le ye me, eya ta\netrɔ kɔ hebia be, “Ame kae ka asi nye awu ŋu?”\n31 Eƒe nusrɔ̃lawo ɖo eŋu nɛ be, “Esi ame gbogbo siawo ƒo zi ɖe ŋuwò ɖe, ale\nke wɔ nègale biabiam be ame kae ka asi ŋuwò?”\n32 Gake Yesu ganɔ ŋku tsam kokoko be yeakpɔ ame si wɔ nenem nu sia. 33\nKasia nyɔnua do le ameawo dome kple vɔvɔ̃ kple dzodzonyanyanyã va dze klo ɖe\nYesu ƒe afɔnu begblɔ nu si wòwɔ la nɛ. 34 Yesu gblɔ nɛ be, “Vinyenyɔnu, wò xɔse\nda gbe le ŋuwò, heyi le ŋutifafa me, wò dɔléle la vɔ keŋkeŋ.”\n35 Esi Yesu nɔ nu ƒom na nyɔnu sia la amedɔdɔwo tso Yairo ƒeme va tui gblɔ nɛ be,\n“Viwò la ku xoxoxo eya ta mègaxa ɖe fu na Nufiala la be neva aƒea me o.”\n36 Yesu se nya siwo wova gblɔ na Yairo ale wòde dzi ƒo nɛ gblɔ be,\n“Mègavɔ̃ o, xɔ dzinye se ko.”\n37 Azɔ Yesu tia Petro, Yakobo kple Yohanes ko be woakplɔ ye ɖo ayi ɖe\naƒea me. 38 Esi wòva ɖo aƒea ƒe agbonu la, Yesu kpɔ be zitɔtɔ gã aɖe nɔ teƒea\nelabena amewo nɔ avi fam henɔ ɣli dom hoo.\n39 Ege ɖe aƒea me eye wòƒo nu na ameawo gblɔ be, “Nu ka ƒe avi fafa kple\nhowɔwɔe nye sia? ɖevia meku o, ke boŋ alɔ̃e wòdɔ!”\n40 Ameawo koe ʋuu, le nya si wògblɔ la ta. Ke Yesu nya wo do goe le aƒea\nme. Azɔ ekplɔ ɖevia fofo, dada, kple nusrɔ̃la etɔ̃awo ɖe asi eye woge ɖe xɔ si me\nwotsɔ ɖevi la mlɔe la me.\n41 Yesu lé ɖevia ƒe alɔnu eye wòdo ɣli gblɔ nɛ be “Talita kumi” si gɔme enye\nbe, nyɔnuvi sue mele egblɔm na wò be, tsi tre. 42 Nyɔnuvi la ti kpo tso aba la\ndzi eye wòzɔ azɔli. Nyɔnuvi la xɔ ƒe wuieve. Le nyateƒe me la, gbɔgblɔ bu ɖe\nedzilawo. 43 Ke Yesu de se na wo vevie ŋutɔ be womegagblɔ nu si dzɔ la na ame\naɖeke o. Azɔ ebia tso wo si be woadi nane na ɖevia wòaɖu.\nNugbegbe le Yesu ŋu le Nazaret\n(Mateo 13:53-58; Luka 4:16-30)\n6 Le esia megbe la, Yesu kple eƒe nusrɔ̃lawo dzo le nuto ma me heyi Nazaret si\nnye wo dedu me. 2 Le Sabat ŋkeke dzi la eyi ƒuƒoƒe ɖafia nu eye ame geɖe siwo se\neƒe nufiafia la ƒe nu ku. Wobia be, “Afi ka ame sia xɔ nu siawo tsoe? Nunya ka\ntɔgbi wonɛ be wote ŋu le nukunu siawo wɔm! 3 Alo menya ame sia nye atikpala la\noa? Menye Maria viŋutsu si nɔviawo nye Yokobo, Yosef, Yuda kple Simɔn siwo le\nmia dome eye nɔvianyɔnuwo hã le mia dome oa?” Esia na eƒe nu ku dzi na wo ŋutɔ.\n4 Yesu gblɔ na wo be, “Bubu menɔa nyagblɔɖila aɖeke ŋu le ye ŋutɔ dedu me kple\neƒe amewo dome o.” 5 Le ameawo ƒe dzimaxɔse ta, mete ŋu wɔ nukunu gãwo le wo\ndome o, asi ko wòda ɖe dɔléla ʋee aɖewo dzi heyɔ dɔ na wo.\n6 Ewɔ nuku na Yesu ŋutɔ be wo detɔwo mexɔ edzi se o, ke edzo kpoo yi\nɖatsa le kɔƒewo me nɔ nu fiam amewo.\nYesu dɔ eƒe nusrɔ̃la wuieveawo\n(Mateo 10:1; 5-15; Luka 9:1-6)\n7 Yesu yɔ eƒe nusrɔ̃lawo eye wòdɔ wo eve eve hena ŋusẽ wo be woanya gbɔgbɔ\nvɔ̃wo do goe le amewo me. 8 Egblɔ na wo be, womegatsɔ naneke ɖe asi o, negbe\natizɔti ko, womegatsɔ nuɖuɖu, mɔzɔkotoku alo ga hã ɖe asi o. 9 Womegatsɔ afɔkpa\neve alo awu eve teti hã o.\n10 Egblɔ kpe ɖe eŋu be, “Midze aƒe ɖeka ko me le kɔƒe ɖe sia ɖe me, miganɔ\ntsatsam tso aƒe me yi aƒe me o. 11 Nenye be kɔƒe aɖe me tɔwo mexɔ mi alo ɖo to mi\no la, miʋuʋu ke si lé ɖe afɔƒome na mi la ɖi eye miadzo. Esia fia be miegblẽ teƒea ɖi\nbe nu sia nu si adzɔ ɖe edzi la nadzɔ faa.”\n12 Nusrɔ̃lawo dze mɔ henɔ nu xlɔ̃m ame sia ame si wodo goe le mɔ dzi la be\nwòadzudzɔ nu vɔ̃ wɔwɔ. 13 Wonya gbɔgbɔ vɔ̃wo le amewo me eye wosi ami kɔkɔe\nhã na dɔnɔwo heda gbe le wo ŋu.\nYohanes Mawutsidetanamela wuwu\n(Mateo 14:1-12; Luka 9:7-9)\n14 Fia Herodes va se Yesu ŋkɔ elabena, nukunu geɖe siwo katã wɔm wònɔ la tsi nu\nna amewo wonɔ gbɔgblɔm le afi sia fi. Fia la bu be Yohanes Mawutsidetanamelae\ngagbɔ agbe esia tae amewo le gbɔgblɔm be, “Yohanes Mawutsidetanamelae fɔ. Eya\ntae wòte ŋu le nukunu siawo wɔm ɖo.” 15 Ame aɖewo hã bu be Yesu enye Eliya\nnyagblɔɖila xoxoawo dometɔ ɖeka si gava dzɔ; eye ɖewo hã bu be Yesu enye\nnyagblɔɖila yeye si si ŋusẽ le abe esiwo nɔ anyi va yi ene.\n16 Gake Herodes ya gblɔ kple kakaɖedzi be, “Yohanes ame si nu metso ta le\nla kokokoe fɔ tso yɔme.” 17 Herodes sia nye ame si dɔ asrafowo be woalé Yohanes\nde gaxɔ me. Ewɔ esia le Herodia nɔvia Filipo srɔ̃ si wòxɔ ɖe ta. 18 Elabena Yohanes\ngblɔ na Herodes be, “Se me ɖe mɔ be nàxɔ nɔviwò srɔ̃ ɖe o.” 19 Le esia ta\nHerodia di vevie be woawu Yohanes, gake fia la meda asi ɖe ɖoɖo sia dzi o. 20\nElabena Herodes tsɔ bubu geɖe na Yohanes le eƒe ame ɖɔʋu kple ame kɔkɔe nyenye\nta eya ta etsɔe de ye ŋutɔ ƒe dzikpɔkpɔ te. Nenye be Herodes kple Yohanes wole\ndze ɖom la, nya siwo Yohanes gblɔna la ɖea fu na Herodes ƒe susu ŋutɔ gake zi\nge ɖe la, edina kokoko be yeaɖo dze kplii.\n21 Mlɔeba la, Herodia va kpɔ mɔnu aɖe si dzi wòato awu Yohanes.\nHerodes ƒe dzigbe ɖo eye wòɖo kplɔ̃ na eƒe kpeɖeŋutɔ ame siwo nye asrafo ƒe\namegãwo kple ame ŋkuta siwo tso Galilea la le fiasã la me. 22 Eva dzɔ be\nHerodia ƒe vinyɔnu va ɖu ɣe na amekpekpeawo. Ale si wòɖu ɣeae la do dzidzɔ na\name sia ame ŋutɔ. Le esia ta fia la gblɔ na nyɔnuvia be,\n“Bia nu sia nu si nèdi tso asinye la eye mana wò.” 23 Eka atam nɛ be, “Nu\nsia nu si nàbia la matsɔe ana wò, nenye nye fiaɖuƒe ƒe afã nèbia hã mana wò.”\n24 Nyɔnuvia yi dadaa gbɔ ɖagblɔ nya la nɛ. Dadaa gblɔ nɛ be, “Yi nàbia\nYohanes Mawutsidetanamela ƒe ta.”\n25 Nyɔnuvia gaɖe abla va fia la gbɔ va gblɔ nɛ be, “Mele Yohanes\nMawutsidetanamela ƒe ta dim fifi laa, nenɔ agba me woatsɔ vɛ nam.”\n26 Nya sia ve fia la ŋutɔ, gake anye ŋukpe be wòada le eƒe atam si wòka la\ndzi le eƒe amekpekpeawo ŋkume. 27 Eya ta eɖo asrafo si le eŋu dzɔm la ɖa be wòayi\naɖatso ta le Yohanes nu atsɔ vɛ nɛ. Asrafo la yi ɖatso ta le Yohanes nu 28 hetsɔ de\nagbe me vɛ na nyɔnuvia eye wòtsɔe yi na dadaa.\n29 Esi Yohanes ƒe nusrɔ̃lawo se nu si dzɔ la, woyi ɖaxɔ eƒe kukua heyi ɖaɖi.\nYesu nyi ame akpe atɔ̃\n(Mateo 14:13-21; Luka 9:10-17; Yohanes 6:1-14)\n30 Yesu ƒe nusrɔ̃lawo trɔ tso woƒe mɔzɔzɔwo gbɔ va eye wogblɔ nu siwo katã wowɔ,\nnya siwo katã wogblɔ, kple teƒe siwo katã wode la nɛ.\n31 Yesu se nya siawo keŋ eye wòɖo aɖaŋu na wo be, “Mina míadzo le\namehawo dome vie aɖadi teƒe aɖe anɔ adzudzɔ sẽ.” Elabena ame geɖewo ŋutɔ nɔ wo\ngbɔ vam henɔ dzodzom ale wɔ be, ɣeyiɣi meli ne woaɖu nu o. 32 Eya ta wodzo le\nteƒe sia kple ʋu heyi teƒe aɖe si zi ɖoɖoe wu. 33 Gake ame geɖewo gakpɔ wo xoxo\nwonya afi si yim wonɔ eya ta woƒu du dze ŋgɔ na wo zɔ ƒua nu yi ɖakpe wo esi\nwoɖi go le ʋua me teti ko. 34 Ale abe ale si wònɔna ɖaa ene la, ameha gã aɖe gava\nkpe Yesu le afi sia. Ameawo ƒe nu wɔ nublanui nɛ ŋutɔ, elabena wole abe alehã si\nkplɔla meli na o la ene. Efia nu geɖe siwo wòle be woanya la wo. 35 Le ɣetrɔ me la,\neƒe nusrɔ̃lawo va gblɔ nɛ be, “Teƒe sia tsoabo,evɔ zã hã le dodom. 36 Eya ta gblɔ na\nameawo be woayi kɔƒe kple agble siwo te ɖe afi sia la me aɖadi nuɖuɖu na wo\n37 Gake Yesu gblɔ na wo be, “Miawo mina nuɖuɖu wo.” Nusrɔ̃lawo biae be,\n“Nu kae míana wo? Hafi woate ŋu ana nuɖuɖu ameha sia la, ehiã ga home gã aɖe.”\n38 Yesu bia wo be, “Nuɖuɖu agbɔsɔsɔ ka sinue le mia si? Miyi miakpɔe ɖa.”\nWoyi gbɔ va gblɔ nɛ be, “Abolo atɔ̃ kple tɔmelã memῖ eve koe li.”\n39 Yesu gblɔ na wo be woana ameawo nanɔ anyi ɖe ƒuƒoƒowo me le gbe\ndama la dzi. 40 Ale ameawo nɔ anyi ɖe hatsotso alafa alafa kple blaatɔ̃wo me.\n41 Azɔ Yesu tsɔ abolo atɔ̃ la kple tɔmelã memῖ evea eye wòwu mo dzi, heda\nakpe ɖe wo ta. Eŋe aboloawo me, eye wòtsɔ wo kple tɔmelãwo na nusrɔ̃la ɖe sia ɖe\nbe wòaɖo ameawo kɔme. 42 Ameawo ɖu nua ale gbegbe be woɖi ƒo wu ale si hiã gɔ̃,\n43 eye esi nusrɔ̃lawo ƒoƒu abolo kple tɔmelã kake siwo susɔ ɖe gbea dzi la woyɔ kusi\nwuieve. 44 Ke ŋutsu siwo ɖu nua la ƒe xexlẽme anɔ akpe atɔ̃.\nYesu zɔ ƒudzi\n(Mateo 14:22-33; Yohanes 6:15-21)\n45 Le nuɖuɖu nana ameawo vɔ megbe teti ko la, Yesu ɖe gbe na eƒe nusrɔ̃lawo be\nwoage ɖe ʋua me akui tso ƒua ayi Betsaida afi si yeava tu wo le emegbe. Ebe ye ŋutɔ\nyeado megbe ado hedenyuie na ameha la eye yeado mɔ wo woayi aƒe me.\n46 Le esia megbe la, Yesu yi togbɛ aɖe dzi be yeado gbe ɖa. 47 Le zã me esi\nnusrɔ̃lawo ɖo ƒua titina la, 48 Yesu ɖeka nɔ godzi kpɔ wo ɖa. Ekpɔ be ya sesẽ si nɔ\nƒoƒom la nɔ fu ɖem na wo ale gbegbe be ʋua kuku sesẽ na wo ŋutɔ. Anɔ abe fɔŋli ga\netɔ̃ me ene la, Yesu zɔ ƒua dzi ɖo ta wo gbɔ. Ewɔ abe ɖe wòbe yeazɔ to wo ŋu ene\n49 gake wo katã wokpɔe wònɔ zɔzɔm le ƒua dzi eya ta wodo vɔvɔ̃ɣli elabena wobu\nbe ŋɔlie. 50 Gake eƒo nu gblɔ na wo enumake be, “Miaƒe dzi nedze eme. Nyee,\n51 Azɔ ege ɖe ʋua me eye ya ƒoƒo la tɔ te. Nusrɔ̃lawo kata ƒe nu ku ŋutɔ 52\nelabena va se ɖe fifia la, womese Yesu ƒe wɔnawo gɔme o, gawu la, womese nukunu\ngã si wòwɔ le ɣetrɔ ma hã gɔme o, elabena woƒe dzime sẽ.\nYesu yɔ dɔ dɔlélawo le Genezaret\n53 Wotso ƒua va do ɖe Genezaret eye wotɔ ʋua 54 hedo go le eme.\nAme siwo nɔ afi ma la kpɔ Yesu dze sii enumake 55 eya ta wolé du tsɔ\nyi ɖagblɔe na ame siwo katã le nutoa me be, Yesu va ɖo. Ale ame wo kɔ dɔnɔwo ɖe\nabawo dzi va egbɔ. 56 Afi sia afi si Yesu yi le kɔƒewo, duwo kple agblewo me la,\nwokɔa dɔnɔwo vaa asiwo kple mɔwo toe eye woɖea kuku nɛ be woaka asi eƒe awu\npɛ ko ŋu. Le nyateƒe me la, ame ale si sinu ka asi eŋu ko la ƒe lãme sẽ.\nYesu ƒo nu le nuɖuɖu kple asimaklɔmaklɔ ŋuti\n7 Gbe ɖeka Farisitɔwo kple agbalẽfiala aɖewo tso Yerusalem va Yesu gbɔ. 2\nAme siwo kpɔe be Yesu ƒe nusrɔ̃la aɖewo meklɔ asi ɖe Yudatɔwo ƒe kɔnu nu\nhafi ɖua nu o 3 elabena Yudatɔwo, vevietɔ Farisitɔwo ɖe woklɔa asi kple abɔ va\nse ɖe abɔkuglui nu ke abe ale si wo tɔgbuiwo wɔnɛ hafi ɖua nu ene. 4 Ne wotso asi\nme gbɔ la, ele be woawɔ kɔnu sia godoo hafi ade asi nuɖuɖu ŋu. Esia nye se siwo\ndzi wowɔna pɛpɛpɛ ƒe alafa nanewo la ƒe kpɔɖeŋu ɖeka. Kɔnu bubu si me wogalé ɖe\nasi lae nye nu ɖuzewo, ganuwo kple gagbawo kɔklɔ.\n5 Ale Farisitɔwo kple agbalẽfiala siawo va bia Yesu be, “Nu ka tae wò\nnusrɔ̃lawo megawɔa míaƒe kɔnu xoxoawo o? Womeklɔa asi ɖe kɔnua nu hafi ɖua nu\n6 Yesu ɖo eŋu na wo be, “Nyateƒe ŋutɔe Yesaya to esi wogblɔ nya ɖi tso mi\nalakpatɔ siawo ŋuti; abe ale si woŋlɔe ɖi ene be, ‘Ame siawo le buyem kple woƒe\nnuyiwo, ke woƒe dzi te ɖa xaa tso gbɔnye. 7 Woƒe subɔsubɔ nye dzodzro elabena\nwoƒe nufiafiawo nye amewo ƒe sededewo ko.’” 8 Elabena miegbe nu le\nMawu ƒe ɖoɖo vavãwo gbɔ hewɔa mia ŋutɔwo ƒe ɖoɖowo dzi. 9 ɖe mieɖoe koŋ le\nnu gbem le Mawu ƒe sewo gbɔ eye mietu afɔ wo dzi le miawo ŋutɔ ƒe ɖoɖowo ta.\n10 “Le kpɔ ɖeŋu me, Mose de se si tso Mawu gbɔ la na mi be, ‘Bu fofofwò\nkple dawò.’ Egblɔ kpe ɖe eŋu be, ‘Ame si agblɔ nya vloe ɖe fofoa alo dadaa ŋu la\ndze na ku.’ 11 Gake miawo la miegblɔ be ame ate ŋu agblɔ na edzila si hiã nane be,\n“Taflatse nyemate ŋu akpe ɖe ŋuwò o! Elabena nu si wòle be matsɔ na wò la metsɔe\nna Mawu xoxo.’ 12 Mieɖea mɔ nɛ be wòawɔ nu si dze be wòawɔ na fofoa alo dadaa\no. 13 Ale miegbe Mawu ƒe nya eye miewɔna ɖe miaƒe kɔ, siwo mieɖo anyi la dzi.\nMiaƒe wɔna geɖewo le alea.”\n14 Azɔ Yesu yɔ ameha la be woava ɖo to ye. Egblɔ na wo be, “Mi katã mi ɖo\nto nyuie, ne miase nya siawo gɔme”15 Naneke meli si tsoa egodo gena ɖe ame me,\nsi ate ŋu aƒo ɖi amea o, ke boŋ nu siwo doa go tso amea me la woawoe nye nu\nsiwo ƒoa ɖii. 16 Ame si to senu li na la nesee.\n17 Azɔ Yesu ge ɖe aƒe aɖe me be yeahe ɖa le amehawo gbɔ vie. Eƒe\nnusrɔ̃lawo va biae le afi sia be wòaɖe nya siwo wógblɔ va yi la gɔme na yewo.\n18 Yesu bia wo be “Ekema miawo hã miese nya siawo gɔme oa? Miate ŋu\nakpɔe dze sii be nu siwo mieɖuna la magblẽa nu le miaƒe luʋɔ ŋu oa? 19 Ne ame ɖu\nnu la meyina eƒe dzi me o. Ke boŋ etoa eƒe dɔkaviwo me.” Egblɔ nya sia be yeafia\nbe nuɖuɖu ɖe sia ɖe ŋuti kɔ.\n20 Egagblɔ kpe ɖe eŋu be, “Nu si ŋu ame buna lae gblẽa nu le eŋu heƒoa ɖii.\n21 Elabena ame ƒe dzi mee susu baɖa doa go tsona. Nu baɖawo abe, fῖeŋufeŋui alo\nmatrewɔwɔ, fififi, amewuwu, ahasiwɔwɔ 22 ŋubiabiã, ŋutasesẽ, amebeble,\nmakɔmakɔnyenye, ŋuʋaʋã, ame ŋu gbegblẽ, dada kple movinuwɔna bubuwo. 23 Nu\nvɔ̃ɖi siawo katã doa go tso miaƒe dziwo me eye woawoe nye nu siwo ƒoa ɖi mi ale\nbe miedze be miage ɖe Mawu ŋkume o.\nYesu da gbe le Kanaan nyɔnu aɖe ƒe vinyɔnuvi ŋuti\n24 Yesu dzo le Galilea heyi Tiro kple Sidɔn nutowo me. Edze agbagba be yeaɣla ye\nɖokui gake mete ŋui o. Mekpɔ ɖo hafi eƒe vava ɖi hoo abe ale si wònɔna ɖaa ene o.\n25 Nyɔnu aɖe si vi gbɔgbɔ vɔ̃ nɔ fu ɖem na la va egbɔ enumake. Nyɔnu sia se\nYesu ŋkɔ eya ta eva dze klo ɖe eƒe afɔ nu 26 heɖe kuku be wòaxɔ ye via le gbɔgbɔ\nvɔ̃a si na ye. Nyɔnua nye Sirofoiniketɔ ame siwo Yudatɔwo buna Trɔ̃subɔlawoe la\n27 Yesu gblɔ nɛ be, “Ele be ɖeviwo naɖi ƒo gbã, gawu la menyo be woatsɔ\nɖeviwo ƒe nuɖuɖu aƒu gbe ɖe avuwo gbɔ o.”\n28 Nyɔnua ɖo eŋu nɛ be, “Aƒetɔ esia nye nyateƒe, gake wotsɔa ɖeviwo ƒe\nnuɖuɖu wuwlui si susɔ la naa avuvi siwo le kplɔ̃ tee.”\n29 Yesu gblɔ nɛ be, “Enyo, èɖo nyaa ŋu nyuie ŋutɔ. Meda gbe le viwò\nnyɔnuvi sue la ŋu na wò. Heyi aƒe me, elabena gbɔgbɔ vɔ̃ la do go le eme.”\n30 Esi nyɔnu sia va ɖo aƒe me la, ekpɔ via nyɔnuvia wòmlɔ anyi ɖe aba dzi\nkpoo elabena gbɔgbɔ vɔ̃a do go le eme.\nGbedada le tokunɔ kple aɖetututɔ aɖe ŋu\n31 Azɔ Yesu tso Tiro yi Sidɔn to Dekapoli alo Du Ewoawo me gatrɔ yi\nGalilea ƒua nu. 32 Wokplɔ tokunɔ aɖe si menya nuƒoƒo nyuie o la vɛ nɛ le afi sia eye\name sia ame ɖe kuku nɛ be wòada asi ɖe edzi ayɔ dɔe.\n33 Yesu kplɔ tokunɔ la dzoe le ameawo dome yi adzɔge eye wòƒo eƒe\nasibiɖɛwo ɖe eƒe towo me. Azɔ eɖe ta hesi ɖe eƒe aɖe dzi. 34 Ewu mo dzi kpɔ dziƒo\neye wògbɔ fũ heɖe gbe be, “Hefata” si gɔme enye “ʋu.” 35 Enumake amea ƒe towo\nʋu eye wòde asi nusese kple nuƒoƒo me nyuie hã.\n36 Yesu de se na ameha la be womegana amewo nanya nu si yewɔ la o, gake\nzi ale si wòde se sia na wo la, zi nenema kee wokakaa nya la, 37 elabena nuwɔna la\nwɔ nuku na wo. Ale nya sia tsi amewo nu wonɔ gbɔgblɔm ɖaa be, “Nu sia nu si\nwòwɔna la nye nukunu. Ewɔnɛ be tokunɔ sea nu eye aɖetututɔ hã ƒoa nu eme kɔna!”\nYesu nyi ame akpe ene\n8 Ameha gã aɖe gaƒo ƒu ɖe Yesu ŋu le afi aɖe gbe ɖeka eye nuɖuɖu menɔ wo si\nwoaɖu o. Yesu yɔ eƒe nusrɔ̃lawo eye wogblɔ na wo be, 2 “Ame siawo ƒe nu wɔ\nnublanui nam ŋutɔ, elabena ŋkeke etɔ̃e nye esi wole afii eye naneke megale wo si\nwoaɖu o. 3 Ne meɖo wo ɖe aƒe me dɔmeɣeɣii la, ŋuzi atsɔ wo le mɔa dzi, elabena\nwo dometɔ aɖewo tso didiƒe ke.” 4 Nusrɔ̃lawo biae be, “Afi kae míakpɔ nuɖuɖu na\name gbogbo siawo le, le gbedzi afi sia?”\n5 Ke Yesu hã bia wo be, “Abolo nenie le mia si?”\nWoɖo eŋu be, “Abolo adre.” 6 Azɔ Yesu gblɔ na ameawo be woanɔ anyi ɖe\ngbea dzi, etsɔ abolo adreawo, da akpa na Mawu ɖe wo ta, ŋe wo me kakɛ kakɛ hetsɔ\nwo na nusrɔ̃lawo eye wotsɔ wo ɖo ameawo ƒe akɔme.\n7 Wokpɔ lã memῖ eve aɖewo hã eye Yesu da akpe ɖe woawo hã ta eye wòna\nbe nusrɔ̃lawo ma wo na ameawo. 8 Ameawo ɖu nu ɖi ƒodo nyuie. Emegbe la\nnusrɔ̃lawo ƒo abolo kakɛ siwo susɔ la ƒu eye woyɔ kusi adre. 9 Ame siwo ɖu nua la\nƒe xexelẽme anɔ akpe ene. Yesu do mɔ wo le nua ɖuɖu vɔ megbe.\n10 Le nu siawo megbe la, Yesu ge ɖe ʋu aɖe me enumake kple eƒe nusrɔ̃lawo\neye wova ɖi go ɖe Dalmanuta nutowo me.\nAmewo bia dzesi\n11 Farisitɔ siwo nɔ afi ma la se be Yesu va ɖo teƒea ale woyi be yewoahe nuka kplii.\nWova gblɔ nɛ be, “ɖe dzesi aɖe tso dziƒo fia mía míakpɔ, ekema míaxɔ dziwò se.”\n12 Yesu ɖe hũ, eye wògblɔ na wo be, “nyemawɔ naneke gbeɖe o. Nukunu\nneni dim mi ame siawo miele be miakpɔ?”\n13 Yesu dzo le wo gbɔ, hetrɔ ge ɖe ʋua me eye wòtso ta la yi eƒe go evelia\nFarisitɔwo kple Herɔd ƒe amɔ maʋamaʋã\n14 Hafi woadzo la, nusrɔ̃lawo ŋlɔ be wometsɔ nuɖuɖu ɖe asi o, evɔ abolo ɖeka koe\nsusɔ ɖe wo si.\n15 Esi wonɔ tsia dzi yina la, Yesu gblɔ na wo kple gbe blewu be,“Mikpɔ\nnyuie le Herodes kple Farisitɔwo ƒe nuʋãnu la ŋu.”\n16 Nusrɔ̃lawo bia wo nɔewo be, “Nya sia gɔme ɖe?” Mlɔeba la eva dze na\nwo abe nuɖuɖu si woŋlɔ be la ŋue Yesu nɔ nu ƒom le ene.\n17 Yesu nya nya si gblɔm wonɔ ale wògblɔ na wo be, “Gbeɖe, menye nu si\nbum miele la gblɔm mele o! Nu ka ta mietea ŋu sea nu gɔme o? ɖe miaƒe dzíwo ku\natri nenema gbegbe be miate ŋu ase nu gɔme oa? 18 Miaƒe ŋkuwo la nu wobe\nmiakpɔ kpli wo ke nu ka tae miekpɔa nu o? Nu ka ta miate ŋu aʋu miaƒe towo ase\nnu o? Mieɖo ŋku naneke dzi kura oa?\n19 Mieɖo ŋku edzi be menyi ame akpe atɔ̃ oa ? Nuɖuɖu wuwlui kusi nenie\nmiefɔ emegbe?” Woɖo eŋu nɛ be “Wuieve sɔŋ”\n20 Egabia wo be,“Esi menyi ame akpe ene kple abolo adre ɖe abolo kusi\nnenie susɔ?” Woɖo eŋu nɛ be, “Kusi adre.”\n21 Azɔ egblɔ na wo be, “Ke ale ke wɔ miebu be nuɖuɖu ƒe anyi manɔmanɔ\nɖe fu na nye susu?”\nYesu yɔ dɔ ŋkuagbãtɔ aɖe le Betsaida\n22 Azɔ esi wova ɖo Betsaida la, ame aɖewo kplɔ ŋkunɔ aɖe vɛ nɛ eye woɖe kuku nɛ\nbe wòada asi ɖe edzi ada gbe le eŋu. 23 Yesu lé ŋkunɔ la ƒe alɔnu eye wòkplɔe do\ngoe le dua me. Eɖe ta ɖe eƒe ŋkuwo dzi, eye wòda asi ɖe wo dzi. Azɔ ebia ŋkunɔ la\nbe, “Ète ŋu le nu kpɔma?”\n24 Amea tsa ŋku godoo eye wò ɖo eŋu be, “Ẽ, mele amewo kpɔm gake\nnyemele wo kpɔm nyuie o, wodze abe atiwoe le zɔzɔm ene!”\n25 Yesu gaɖo asi amea ƒe ŋkuwo dzi ake ke fifia ŋkuawo ʋu nyuie eye wonɔ\nnu kpɔm pɛpɛpɛ.\n26 Yesu ɖoe ɖe eƒe ƒometɔwo gbɔ eye wòde se nɛ be, “Mègato kɔƒea me kura\nhafi nàyi o.”\nPetro ʋu Yesu me\n(Mateo 16:13-20; Luka 9:18-21)\n27 Yesu kple eƒe nusrɔ̃lawo dzo le Galilea heyi Kaisaria Filipi kɔƒewo me. Esi wonɔ\nzɔzɔm yina la, Yesu bia nusrɔ̃lawo be, “Ame kae amewo buna be menye? Ale ke\nwole gbɔgblɔm tso ŋunye?”\n28 Nusrɔ̃lawo ɖo eŋu nɛ be, “Ame aɖewo bu be Yohanes\nMawutsidetanamelae nènye, eye bubuwo gblɔ be Eliya alo nyagblɔɖila xoxoawo\ndometɔ ɖekae nènye gava dzɔ.”\n29 Ke ebia woawo ŋutɔ bena, “Ame kae miawo ya miebu nɛ be, menye?”\nPetro ɖo eŋu nɛ be, “Wòe nye Mesia la!” 30 Ke Yesu de se na wo be womegana\name aɖeke nanya esia o!\nYesu gblɔ nya le eƒe ku kple tsitretsitsi ŋu zi gbãtɔ\n(Mateo 16:21-28; Luka 9:22-27)\n31 Azɔ Yesu de asi fukpekpe dziŋɔ siwo katã kpe ge wòala la ŋu nyawo gbɔgblɔ me\nna eƒe nusrɔ̃lawo. Egblɔ na wo be dumegãwo kple Osɔfogãwo agbe nu le ye gbɔ.\nAgbalẽfialawo hã agbe ye eye woawu ye. Gake yeagafɔ le ŋkeke etɔ̃ megbe. 32\nYesu ƒo nu na wo faa le nya siawo ŋu, meɣla naneke ɖe wo o. Eya ta Petro yɔe ɖe\nkpɔe heka ŋkume nɛ be, “Mele be nànɔ nya sia ƒomevi gblɔm o.”\n33 Yesu trɔ kɔ kpɔ eƒe nusrɔ̃lawo eye wògblɔ na Petro kple moveviɖoɖo be,\n“Wò Satana, te ɖa le gbɔnye elabena èle nu siawo kpɔm le amegbetɔ ƒe susu nu ke\nmenye le Mawu tɔ nu o.”\n34 Azɔ eyɔ nusrɔ̃lawo kple amehawo ƒo ƒui be woaɖo to ye. Egblɔ na wo be,\n“Ne mia dometɔ aɖe di be yeadze yonyeme la ele be wòaɖe asi le nu siwo doa\ndzidzɔ nɛ la katã ŋu eye wòatsɔ eƒe atitsoga akplɔm ɖo. 35 Ne miedi kokoko be\nmiaɖe miaƒe agbe la miabui boŋ. Ame siwo tsɔ woƒe agbe ɖo anyi le nye nyanyui la\nta la, atsi agbe boŋ.\n36 “Viɖe ka wòanye na ame be xexeame katã nazu etɔ gake wòabu eƒe agbe\nto xexeame nuwo yometiti me? 37 Nane gaxɔ asi wu eya ŋutɔ ƒe luʋɔ le xexe sia\nmea? 38 Le ŋkeke siawo me esi dzimaxɔse kple nu vɔ̃ bɔ alea la, ame si nye ŋutɔ\nkple nya siwo gblɔm mele na mi akpe ŋu na la, Nye Mesia la makpe ŋu eya hã\nnenye be metrɔ va le Fofonye ƒe ŋutikɔkɔe la me kple eƒe mawudɔla kɔkɔeawo.”\nYesu trɔ eƒe nɔnɔme le to dzi\n(Mateo 17:1-13; Luka 9:28-36)\n9 Yesu yi edzi gblɔ na eƒe nusrɔ̃lawo be, “Mia dometɔ aɖewo siwo le afi sia la\nanɔ agbe va sa ɖe esime mawufiaɖuƒea nava le ŋusẽ gã aɖe me.”\n2 Le ŋkeke ade megbe la, Yesu kplɔ Petro, Yakobo kple Yohanes yi to\nkɔkɔ aɖe tame. Ame aɖeke menɔ teƒe sia o.”\nEsi wo ɖo afi ma teti ko la Yesu ƒe mo de asi keklẽ me kple ŋutikɔkɔe, 3 eye\neƒe awu si wòdo la trɔ fu pampampam. Awu la fu ale gbegbe be, naneke mele\nxexeame ate ŋu awɔe wòafu nenema o. 4 Azɔ Eliya kple Mose va do ɖe Yesu gbɔ\neye wode asi dzeɖoɖo me kplii.\n5 Petro gblɔ na Yesu be, “Nufiala, enyo na mí be míanɔ afi sia. Mína míatu\nagbadɔ etɔ̃, ɖeka na wò, ɖeka na Mose, eye ɖeka na Eliya.” 6 Egblɔ esia elabena\nmenya nu si wòagblɔ o, wovɔ̃ ŋutɔ.\n7 Esi Petro nɔ nya siawo gblɔm la, alilikpo aɖe va tsyɔ wo dzi eye wòxe ɣe\nŋkume. Gbe aɖe ɖi tso alilikpoa me be, “Esia nye vinye lɔlɔ̃a. Miɖo to Eyama.”\n8 Kasia nusrɔ̃la etɔ̃awo megakpɔ ame aɖeke le wo gbɔ o negbe Yesu ɖeka ko,\nelabena Mose kple Eliya wodzo.\n9 Esi wonɔ ɖiɖim tso toa dzi gbɔna la, Yesu de se na nusrɔ̃lawo vevie be\nwomegagblɔ nu si teƒe wokpɔ la na ame aɖeke o, negbe le yeƒe tsitretsitsi tso ame\nkukuwo dome megbe ko. 10 Ale nusrɔ̃lawo ɣla nya siawo ɖe woƒe dziwo me. Gake\nzi geɖe la, woƒoa nu le eŋu eye wobua ta me vevie le nu si tututu Yesu wɔnɛ be,\n“Tsitretsitsi tso ame kukuwo dome” la ŋu.\n11 Farisitɔwo kple agbalẽfialawo nɔa gbɔgblɔm ɖaa be, ele be Eliya natrɔ va\nhafi Mesia la nate ŋu ava. Nya sia me mekɔ na nusrɔ̃lawo o, eya ta wobia Yesu be\nwòaɖe eme na yewo. 12 Yesu ɖo eŋu be, “Le nyateƒe me la Eliya va xoxo eye wò ɖɔ\nnuwo katã ɖo. Azɔ nu ka ta woŋlɔ̃e ɖi le Amegbetɔvi la ŋu be akpe fu geɖe eye\nwoagbe nu le egbɔ? 13 Ke mele gblɔm na mi be Eliya va eye wowɔ nu sia nu si\nwodi be yewoawɔ lae, abe ale si woŋlɔ̃e ɖii la ene.”\nYesu da gbe le ŋutsuvi, gbɔgbɔ vɔ̃ tɔ aɖe, ŋu\n(Mateo 17:14-20; Luka 9:37-43)\n14 Wova ɖo toa te eye wokpɔe be ameha gã aɖe ƒo xlã nusrɔ̃la asieke mamleawo.\nYudatɔwo ƒe agbalẽfialawo nɔ nuka hem kpli wo. 15 Esi ameha la kpɔ Yesu la vɔvɔ̃\nlé wo ke woƒu du yi egbɔ be yewoaɖado gbe nɛ. 16 Yesu bia wo be, “Nya ka tututu\n17 Ame ɖeka le ameawo dome do ɣli gblɔ be, “Nufiala meɖe kuku vinyee\nmekplɔ vɛ na wò be nàda gbe le eŋu nam. Gbɔgbɔ vɔ̃ aɖe le eme si wɔe be mete\nŋu ƒoa nu o. 18 Nyateƒe ne gbɔgbɔ baɖa sia dze edzi la, etsɔnɛ xlãna ɖe anyi ŋɔdzitɔe\neye futukpɔ dona le enu bɔbɔbɔ; eɖua aɖukli eye eya ame bliboa ƒe lãme liana sesῖe.\nMeɖe kuku na wò nusrɔ̃lawo be woanya gbɔgbɔ vɔ̃ sia le eme gake womete ŋui o.”\n19 Yesu trɔ ɖe nusrɔ̃lawo ŋu hegblɔ na wo be, “Mi xɔse ʋeetɔ siawo, ŋkeke\nnenie wòle be manɔ anyi kpli mi hafi miaxɔ dzinye ase? Ale ke gbegbe magbɔ dzi ɖi\nna mi? Mikplɔ ɖevi la vɛ nam.”\n20 Ale wokplɔ ɖevi la yii na Yesu. Gake kaka wòakpɔ Yesu ko la gbɔgbɔ vɔ̃\nla xlãe ɖe anyigba sesῖe; eƒo dablibɛ le anyigba eye futukpɔ hã nɔ dodom le enu.\n21 Yesu bia ɖevia fofo be, “Tso ɣekaɣi ke wòle dɔ sia lém?” Fofoa ɖo eŋu\nbe, “Tso keke eƒe ɖevime ke, 22 Gbɔgbɔ vɔ̃ sia nana wodzea dzo me alo tsi me eye\nwòdi kokoko be yeawui. Ao! Meɖe kuku kpɔ míaƒe nublanui, eye ne àte ŋui la, nàwɔ\nnane tso eŋuti na mí.”\n23 Yesu gabiae be, “ɖe nègblɔ be ne mate ŋuia? Nu sia nu wɔwɔ le bɔbɔe ne\nèxɔe se ko.”\n24 Fofo la ɖo eŋu enumake be, “Xɔse le asinye. Ao, ve nunye be nye xɔse sia\nnadzi ɖe edzi!” 25 Yesu kpɔ be ameha la nɔ dzidzim ɖe edzi eya ta eɖe gbe na\ngbɔgbɔ vɔ̃ la be, “O, gbɔgbɔ maƒonu, tokunɔ gbɔgbɔ, meɖe gbe na wò be nàdo go le\nɖevi sia me enumake eye mèkpɔ mɔ agage ɖe eme azɔ o.”\n26 Gbɔgbɔ vɔ̃ la do ɣli sesῖe, ganyama ɖevia nublanuitɔe eye wòdo go le eme.\nAzɔ ɖevia fa miamiamia ɖe anyigba eye wòli kpoo abe ɖe wòku ene. Ale ameawo\nkatã gblɔ be, eku. 27 Ke Yesu lé eƒe alɔnu eye wòna wòtsi tre eye nukutɔe la eƒe\nlãme sẽ. 28 Azɔ esi Yesu kple eƒe nusrɔ̃lawo ɖeɖe wonɔ aƒe si me wodze la,\nnusrɔ̃lawo biae be, “Nu ka ta míawo míete ŋu nya gbɔgbɔ vɔ̃ ma dogoe o?”\n29 Yesu ɖo eŋu na wo be, “Nu siawo ƒomevi wɔwɔ hiã gbedodoɖa kple\nYesu gblɔ nya le eƒe ku kple tsitretsitsi ŋu zi evelia\n(Mateo 17:22-23; Luka 9:43-45)\n30 Yesu kple eƒe nusrɔ̃lawo dzo le nuto sia me eye woɖo ta Galilea nutoa me. Yesu\ndze agbagba vevie be amewo nagakpɔ ye o, 31 elabena edi be yeakpɔ ɣeyiɣi geɖe\nafia nu eƒe nusrɔ̃lawo. Zi geɖe ne ele nu fiam wo la egblɔna na wo be, “Nye Mesia\nla, woadem asi eye woawum. Gake le ŋkeke etɔ̃ megbe la magatsi tre tso ame\n32 Nusrɔ̃lawo mete ŋu se nya siawo gɔme o gake ale si woawɔ abia la hã zu\ndɔ elabena wonɔ vɔvɔ̃m.\nAme kae nye gãtɔ le mawufiaɖuƒe la me?\n(Mateo 18:1-5; Luka 9:46-48)\n33 Yesu kple eƒe nusrɔ̃lawo va ɖo Kapernaum. Esi wova ɖo aƒe si me wodze eye\nwoƒe mo dze anyi vɔ la, Yesu bia nusrɔ̃lawo be, “Esi míenɔ mɔa dzi gbɔna ɖe, nya\nka me dzrom mienɔ?”\n34 Nyateƒe, nya sia ŋu ɖoɖo sesẽ na nusrɔ̃lawo elabena nya si hem wonɔ la\nku ɖe ame si nye wo katã ƒe gãtɔ la ŋu.\n35 Yesu bɔbɔ nɔ anyi, eyɔ eƒe nusrɔ̃lawo wuieveawo ƒo ƒui eye wògblɔ na wo\nbe, “Ame si di be yeanye mi katã ƒe gãtɔ la ele nɛ be wòanye suetɔ kekeake gbã, ẽ\nele be wòanye mi katã ƒe subɔla!”\n36 Azɔ ekplɔ ɖevi aɖe va wo titinae, kɔe ɖe eƒe abɔwo dome eye wògblɔ na\nwo be, 37 “Ame si axɔ ɖevi aɖe abe esia ene le nye ŋkɔ me la, nyee ma wòxɔ, eye\name si axɔm la, menye nyee wòxɔ o, ke boŋ Fofonye si dɔm ɖa lae wòxɔ!”\nAme si metsi tre ɖe mía ŋu o la, le mía dzi\n38 Yesu ƒe nusrɔ̃lawo dometɔ ɖeka si woyɔna be Yohanes la gblɔ nɛ be, “Nufiala,\nmíekpɔ ame aɖe si tsɔ wò ŋkɔ nɔ gbɔgbɔ vɔ̃wo nyamii le amewo me. Ale míegbe nɛ\nbe megawɔe o, elabena menye mía dometɔ ɖekae wònye o.”\n39 Yesu gblɔ nɛ be, “Migagbe nɛ o, elabena ame si le nukunu aɖe wɔm le\nnye ŋkɔ dzi la, mate ŋu anye futɔ o. 40 Ame si metsi tre ɖe mía ŋu o la, le míaƒe\nakpa dzi.” 41 Yesu yi edzi be, “Ne ame aɖe na tsi kplu ɖeka mi elabena mienye\ntɔnyewo la, magblɔe na mi kple kakaɖedzi geɖe be, ame sia mabu fetu si wòaxɔ la o.\nNu vɔ̃ wɔwɔ ƒe tetekpɔwo\n(Mateo 18 :6-9; Luka 17:1-2)\n42 Gake na ame aɖe awɔe be ɖevi sue siawo ƒomevi ɖeka abu xɔse si le eme ɖe\nŋunye la, ne wotsi kpe gã aɖe ɖe kɔ nɛ tsɔe ƒu gbe ɖe ƒu me la, anyo nɛ wu sã.”\n43 “Ne wò asi ɖia nu wò la, lãe ɖe. Enyo na wò be nage ɖe mawufiaɖuƒe la\nme kple asikpo wu be asi eve nanɔ ŋuwò nayi dzomavɔʋe la me, afi si dzo metsina\nle o. 44 Afi si woƒe nyẽ mekuna le o, eye wometsia dzo hã le na le o. 45 Ne wò\nafɔ ɖia nu wo la, lãe ɖa. Enyo na wò be nage ɖe agbe la me kple afɔkpo, wu esi afɔ\neve nanɔ asiwò, eye woatsɔ wò aƒu gbe ɖe dzomavɔʋe la me. 46 Afi si woƒe nyẽ\nmekuna le o, eye dzo la hã metsina le o. 47 Eye ne wò ŋku ɖia nu wò la, hoe le eme.\nEnyo na wò be nayi mawufiaɖuƒe la me kple ŋku ɖeka wu be nayi dzomavɔʋe la me\nkple ŋku eve. 48 Afi si woƒe nyẽ mekuna le o eye dzo la hã metsina le o, 49 eye\nwoatsɔ dzobibi ade dze ame sia me wòatee.\n50 Yesu wu eƒe nuƒoa nu be, “Dze nye nu vevi aɖe gake nenye be dze bu eƒe\nvivi la, womagate ŋu atsɔe ade naneke o, elabena meganyo na naneke o. Eya ta\nmigabu vivi si le mia me la o ! Minɔ anyi kple amewo katã le ŋutifafa me.”\nYesu fia nu le srɔ̃gbegbe ŋu\n10 Yesu kple eƒe nusrɔ̃lawo dzo le Kapernaum eye woyi dziehe lɔƒo le Yudea\nnutowo kple nuto si le Yɔdan ƒe ɣedzeƒe lɔƒo la me. Abe ale si wònɔna ɖaa ene la, ame\nhawo va ƒo zi ɖe Yesu ŋu eye wòfia nu wo abe ale si wòwɔnɛ ene.\n2 Faristitɔ aɖewo va egbɔ le afi sia be yewoadoe kpɔ be yewoalée le nya aɖe me hã.\nWobiae be, “Woɖe mɔ na ŋutsu be wòagbe srɔ̃a?”\n3 Yesu trɔ bia wo be, “Ale ke Mose gblɔ tso srɔ̃gbegbe ŋuti?” 4 Ameawo ɖo eŋu nɛ\nbe, “Mose da asi ɖe srɔ̃gbegbe dzi eye nu si ko wòle be ame si di be yeagbe srɔ̃a nawɔ enye\nbe wòaŋlɔ̃ agbalẽ na nyɔnua be yegbee.”\n5 Yesu ɖo eŋu be, “Le miaƒe dzimesesẽ ŋuti tae Mose de se sia na mi ɖo.” 6 Ke tso\nnuwɔwɔ ƒe gɔmedzedzea me ke la, Mawu ‘wɔ ŋutsu kple nyɔnu.’ 7 ‘Le esia ta ŋutsu agblẽ\nfofoa kple dadaa ɖi eye wòalé ɖe srɔ̃nyɔnua ŋuti 8 eye wo kpakple eve woazu ŋutilã ɖeka.\nEya ta womeganye ame eve o ke boŋ wozu ɖeka. 9 Esia ta nu si ke Mawu bla la ame aɖeke\nnagamã me o.\n10 Le esia megbe, esi Yesu kple eƒe nusrɔ̃lawo ɖeɖe wonɔ aƒe si me wodze la,\nnusrɔ̃lawo gado srɔ̃gbenya la ɖa ake.\n11 Yesu gblɔ na wo be, “Nenye be ŋutsu aɖe gbe srɔ̃a be yeaɖe bubu la, ewɔ ahasi\nɖe nyɔnu sia ŋu. 12 Nenema ke ne nyɔnu aɖe hã gbe srɔ̃a eye wòyi ɖaɖe ŋutsu bubu la, eya\nhã wɔ ahasi.”\nYesu yra ɖeviwo\n(Mateo 19:13-15; Luka 18:15-17)\n13 Gbe ɖeka esi dzila aɖewo kplɔ wo viwo va Yesu gbɔe be wòayra wo la, nusrɔ̃lawo nya\nwo be womegaɖe fu na Aƒetɔ la o.\n14 Yesu kpɔ nu si nusrɔ̃lawo wɔ ɖe dzila siawo ŋu, eye medzɔ dzi nɛ kura o. Egblɔ\nna nusrɔ̃lawo be, “Mina ɖeviwo nava gbɔnye, eye migaxe mɔ na wo kura o, elabena ame\nsiwo ƒomevi tɔe nye mawufiaɖuƒe la! 15 Megale gbe tem ɖe edzi na mi ake abe tsã ene be,\name si metsɔ eɖokui wɔ ɖevi le Mawu gbɔ o la, mate ŋu ayi Eƒe fiaɖuƒea me gbeɖegbeɖe\n16 Azɔ exɔ ɖeviawo ɖe eƒe abɔwo dome eye wòda asi ɖe wo dzi heyra wo.\nɖekakpui kesinɔtɔ la\n(Mateo 19:16-30; Luka 18:18-30)\n17 Esi Yesu kple eƒe nusrɔ̃lawo dzra ɖo vɔ be yewoadze mɔ ayi teƒe aɖe la, ɖekakpui aɖe nɔ\ndu dzi sesῖe va dze klo ɖe eŋkume, eye wòbiae be, “Nufiala nyui, nu ka tututue wòle be\nmawɔ hafi ate ŋu anyi agbe mavɔ dome?\n18 Yesu biae be, “Nu ka tae nèyɔm be ame nyui ɖo? Ame aɖeke menyo o, negbe\nMawu ɖeka ko. 19 Azɔ le wò biabia la ŋuti la, ènya seawo xoxo. Woawoe nye be, mègawu\name o, mègawɔ ahasi o, mègafifi o, mègada alakpa o, mègaba ame o, bu fofowò kple\n20 Ŋutsua gblɔ na Yesu be, “Nufiala tso nye ɖevi me ke la nyemeɖo ŋku edzi be\nmeda le se siawo ƒe ɖeke dzi kpɔ o.”\n21 ɖekakpuia ƒe nu nyo Yesu ŋu ŋutɔ ale wògblɔ nɛ be, “Nu vevi ɖeka susɔ si mèwɔ\no. Yi nàlɔ wò nuwo katã yi ɖadzra eye nàtsɔ ga la ana ame dahewo bena kesinɔnuwo nanɔ\nasiwo le dziƒo. Le esia megbe la, va nàdze yonyeme.”\n22 ɖekakpuia yrɔ esi wòse nya siawo, eƒe mo da tu zi ɖeka eye wòdzo nublanuitɔe,\nelabena enye kesintɔ gã aɖe.\n23 Esi wòdzo yina la Yesu kpɔ eyome sẽ eye wòtrɔ ɖe eƒe nusrɔlawo gbɔ gblɔ na wo\nbe, “Asese na kesinutɔwo ŋutɔ hafi woage ɖe mawufiaɖuƒe la me!”\n24 Nya siawo wɔ nuku na nusrɔ̃lawo ŋutɔ. Yesu gagblɔ ake be, “Vinyewo, asesẽ na\name siwo ɖoa ŋu ɖe kesinɔnuwo ŋu la be woayi ɖe mawufiaɖuƒe la me! 25 Le nyateƒe me\nla, anɔ bɔbɔe na kposɔ be wòato abi ƒe vo me ado go tsɔ wu be kesinɔtɔ nage ɖe\nmawufiaɖuƒea me.” 26 Nya siawo gawɔ nuku na nusrɔ̃lawo ŋutɔ. Ale wobiae be, “Nenye be\nkesinɔtɔwo makpɔ ɖeɖe o ɖe, ke ame kae le xexe sia me si akpɔ ɖeɖe?”\n27 Yesu kpɔ wo dũ eye wògblɔ na wó be, “Esia mele bɔbɔe le amegbetɔwo gome o\ngake ele bɔbɔe le Mawu ya gome elabena naneke wɔwɔ mesesẽ na Mawu o.”\n28 Petro gblɔ na Yesu be, “Míegblẽ nu sia nu ɖi hedze yowòme.”\n29 Yesu gblɔ na wo be, “Mele kpe ɖom edzi na mi be, ame siwo katã gblẽ woƒe\naƒewo, nɔviŋutsuwo kple nɔvinyɔnuwo, fofowo kple dadawo, viwo kple anyigbawo katã ɖi\nle lɔlɔ̃ nam ta, eye be yewoakaka mawunya ta la, 30 woakpɔ woƒe aƒewo, nɔviŋutsuwo,\nnɔvinyɔnuwo, fofowo kple dadawo, viwo kple anyigbawo katã ɖe eteƒe zi geɖe kpakple\nyometiti le agbe sia me.\n“Gake le agbe si gbɔna me la woakpɔ agbe mavɔ. 31 Ke ame geɖe siwo nye\ngbãtɔwo le afi sia azu mlɔetɔwo le afi ma eye ame siwo nye mlɔetɔwo le afii la azu\ngbãtɔwo le afi ma.”\nYesu gblɔ nya le eƒe ku kple tsitretsitsi ŋu zi etɔ̃lia\n(Mateo 20:17-19; Luka 18:31-34)\n32 Esi wonɔ mɔ dzi yina Yerusalem la, Yesu do ŋgɔ na eƒe nusrɔ̃lawo. Nusrɔ̃lawo ƒe mo wɔ\nyaa eye vɔvɔ̃ hã ɖo wo. Yesu yɔ wo ɖe kpɔe eye wògblɔ nu siwo katã ava dzɔ ɖe edzi ne\nwoɖo Yerusalem la na wo:\n33 Egblɔ na wo be, “Ne míeɖo afi ma la, woalé Nye Mesia la akplɔ ayii na\nosɔfogãwo kple agbalẽfialawo. Ame siawo atso ku fia nam, akplɔm ade asi na Trɔ̃subɔlawo\nbe woawum. 34 Woaɖu fewu le ŋunye vevie, aɖe ta ɖe ŋunye vlodotɔe, aƒom kple atam, eye\nwoawum. Gake le ŋkeke etɔ̃a gbe la, matsi tre tso ame kukuwo dome.”\nYakobo kple Yohanes ƒe dzimedidi\n35 Azɔ Yakobo kple Yohanes Zebedeo viwo, va egbɔ va do dalῖ nɛ be, “Aƒetɔ, míedi be\nnàwɔ dɔmenyo aɖe na mí.”\n36 Yesu bia wo be, “Nu ka dɔmenyo?”\n37 Woɖo eŋu nɛ dzaa be, “Míedi be míanɔ fiazikpui siwo te ɖe tɔwò ŋu tututu la dzi\nle wò fiaɖuƒe la me. Ame ɖeka nanɔ wò ɖusime eye ame evelia nanɔ wò miame.”\n38 Yesu ɖo eŋu na wo be, “Mienya nu si biam miele o. Miate ŋu ano nu tso\nfukpekpe ƒe kplu veve si no ge mala la me eye miate ŋu anɔ te ɖe fukpekpe ƒe tsideta si de\nge wole nam la hã nua?”\n39 Woɖo eŋu nɛ be, “Ẽ, míate ŋui.” Yesu gblɔ na wo be, “Anɔ eme be miate ŋu ano\nnu tso kplu veve si me mele nu no ge la me eye miate ŋu axɔ tsideta veve si xɔ ge mala, 40\ngake ŋusẽ mele asinye be maɖo mi zi siwo te ɖe tɔnye ŋu la dzi o, elabena wodzra wo ɖo ɖi\nna ame siwo wotia da ɖi la ko.”\n41 Nusrɔ̃lawo ewo mamleawo se nu si Yakobo kple Yohanes yi ɖabia Yesu ale\nwodo dɔmedzoe ɖe wo ŋu vevie. 42 Le esia ta Yesu yɔ wo va egbɔe hegblɔ na wo bena,\n“Abe ale si mienya ene la, anyigbadzi fiawo kple amegãwo ɖua aƒetɔ ɖe wo teviwo dzi kple\nŋusẽ. 43 Gake meganɔ nenema le miawo ya dome o. Ame si di be yeanye gãtɔ le mia dome\nla ele nɛ be wòanye mi katã ƒe subɔla. 44 Eye ame si di be yeanye amewo katã ƒe tatɔ la,\nele nɛ be wòanye woƒe kluvi. 45 Elabena, Nye, Mesia la, nyemeva afi sia be ame aɖeke\nnasubɔm o, ke boŋ be masubɔ amewo eye be matsɔ nye agbe na ɖe ame geɖewo ƒe\nYesu yɔ dɔ Bartimeo, ŋkuagbãtɔ la\n(Mateo 20:29-34; Luka 18:35-43)\n46 Azɔ wova ɖo Yerixo. Emegbe esi woto dua me yina la, amewo nye zi bibibi kplɔ wo ɖo.\nŊkunɔ aɖe si ŋkɔe nye Bartimeo, Timeo ƒe vi la, nɔ anyi ɖe mɔto, le esime Yesu nɔ eme\ntsom va yina. 47 Esi Bartimeo se be Yesu si tso Nazaret la, va ɖo ye gbɔ tututu la, edo ɣli\nsesῖe be, “Yesu David Vi, kpɔ nublanui nam!”\n48 Ame siwo kplɔ Yesu ɖo la dometɔ aɖewo blu ɖe eta sesῖe be, “Do to kaba.” Gake\nɣlia dodo dzi ko wònɔ sesῖe wu tsã be, “Ao, David Vi lee, kpɔ nublanui nam.”\n49 Esi Yesu se eŋkɔ la, etɔ ɖe mɔƒoa me hegblɔ be, “Migblɔ nɛ be neva afii.” Ale\nwoyi be yewoakplɔ ŋkunɔa vɛ. Wogblɔ nɛ be, “Wò la, dzɔgbenyuie le ŋuwò ŋutɔ,\nYesu le yɔwòm, tso mídzo.” 50 Eɖe eƒe awu xoxo si le eŋu la ƒu gbe eye wòɖe abla\ndzidzɔtɔe va do ɖe Yesu gbɔ.\n51 Yesu biae be, “Nuka nèdi be mawɔ na wò?” Ŋkunɔ la ɖo eŋu nɛ be, “O, Nufiala,\nmedi vevie be makpɔ nu.”\n52 Yeusu gblɔ nɛ be “Enyo, ava me na wò. Wò xɔse da gbe le ŋuwò.” Ŋkunɔ la ƒe\nŋkuwo ʋu enumake eye wòde asi nukpɔkpɔ me. Ale wòdze Yesu yome kple dzidzɔ\nYesu yi Yerusalem abe dziɖula ene\n(Mateo 21:1-11; Luka 19:28-40; Yohanes 12:12-19)\n11 Esi wogogo Betfage kple Betania le Yerusalem gbɔ eye wova ɖo Amito la gbɔ la,\nYesu dɔ eƒe nusrɔ̃la eve be woado ŋgɔ na yewo.\n2 Egblɔ na wo be,“Miyi kɔƒe si le mia ŋgɔ la me. Ne miege ɖe eme teti ko la,\nmiakpɔ tedzivi si womedo kpɔ o la le ka me. Mitui ne miakplɔe vɛ. 3 Ne ame aɖe bia mi be\nnu ka tae miele ka ɖemii hã la, migblɔ nɛ ko be, ‘Aƒetɔ lae le ehiãm eye agatrɔe vɛ kpuie.’”\n4 Nusrɔ̃lawo eveawo dze mɔ eye wokpɔ tedzivi la le ka me le aƒe aɖe godo. Esi\nwonɔ ka tumi la, 5 ame aɖewo siwo nɔ tsi tre ɖe afi ma la bia wo be, “Nu ka tae miele ka\n6 Wogblɔ nya siwo Yesu be woagblɔ la, eye ameawo ɖe mɔ na wo.\n7 Ale wokplɔ tedzivi la vɛ na Yesu eye nusrɔ̃lawo ɖe woƒe awuwo ɖe edzi be\nwòadoe. 8 Ame geɖe siwo hã nɔ ameha la dome la ɖo woƒe awuwo ɖe mɔƒoa me le eŋgɔ be\nwòazɔ edzi eye ɖewo hã ŋe atilɔwo ɖo ɖe mɔƒoa me nɛ fũ.\n9 Eya ŋutɔ nɔ titina, ame aɖewo nɔ eŋgɔ eye ɖewo hã nɔ eyome eye wo katã\nwonɔ ɣli dom dzidzɔtɔe be, “Hosana, woayra ame si gbɔna le Aƒetɔ la ŋkɔ me.” 10 Woayra\nMawu be wòtrɔ Mía Fofo David ƒe fiaɖuƒe la vɛ na mí. Hosana le dziƒo ʋῖ.\nYesu ƒo fi de gboti aɖe\n11 Ale wòge ɖe Yerusalem dua me eye woyi gbedoxɔ la me. Etsa ŋku godoo le teƒea, lé\nŋku ɖe nu sia nu ŋu tsitotsito eye wòtrɔ dzo yi Betania kple nusrɔ̃la wuieveawo elabena zã\n12 Le ŋufɔke ŋdi esi wotrɔ tso Betania gbɔna la, dɔ wu Yesu le mɔa dzi. 13 Ekpɔ\ngboti aɖe le eŋgɔ. Ati sia da ame ŋutɔ ale wòzɔ ɖe edzi be yeakpɔ kutsetse aɖe le edzi hã.\nGake aŋgbawo koe nɔ atia dzi elabena eƒe kutseɣi me ɖo o.\n14 Yesu ƒo fi de atia be, “Ame aɖeke magaɖu wò kutsetse aɖe kpɔ o tso fifia yi\nmavɔ me.” Nusrɔ̃lawo hã se nya si wògblɔ.\nGbedoxɔ la ŋukɔkɔ\n(Mateo 21:12-17; Luka 19:45-48; Yohanes 2:13-22)\n15 Esi wova ɖo Yerusalem la, eyi gbedoxɔa me ake eye wòde asi nudzralawo kple\nnuƒlelawo nyanya me do goe. Emu gaɖɔlilawo ƒe kplɔ̃wo ƒu anyi, ekaka akpakpadzralawo\nhã ƒe agbadɔwo, 16 eye meɖe mɔ be ame aɖeke natsɔ naneke kura ato gbedoxɔa me o.\n17 Egblɔ na ameawo bena, “Woŋlɔ ɖe mawunya me be, “Nye gbedoxɔ anye\ngbedoɖaƒe na dukɔwo katã. Gake miawo mietsɔe wɔ adzoblasuwo ƒe nɔƒee.”\n18 Esi Osɔfogãwo kple Yudatɔwo ƒe kplɔla bubuwo se nu si Yesu wɔ la, wode\naɖaŋu le ale si woawɔ awui la ŋuti. Ke nane ɖe fu na wo ƒe susu. Eyae nye be, ame geɖewo\nkpɔ dzidzɔ ŋutɔ le Yesu ƒe nufiafia ŋuti, ale be ʋunyaʋunya ate ŋu adzɔ nenye be wote nu\nsia wɔwɔ kpɔ.\n19 Abe ale si wowɔna ɖaa ene la, Yesu kple eƒe nusrɔ̃lawo do go le dua me la fiẽ me\nNusɔsrɔ̃ tso gboti yɔyrɔ la ŋu\n20 Le ŋufɔke ŋdi la, wova to ati si Yesu ƒo fi de la ŋuti eye wokpɔ be ati blibo la yrɔ sũu.\n21 Kasia Petro ɖo ŋku nya si Yesu gblɔ na atia la dzi, eye wòdo ɣli gblɔ be, “Kpɔ ɖa,\nNufiala! Ati si nèƒo fi de la yrɔ!” 22 Yesu ɖo eŋu be, “Mawudzixɔse nanɔ mia si.” 23\n“Nyateƒenya wonye be, nenye ame aɖe agblɔ na to sia be ‘Yi, natsɔ ɖokuiwo ƒu gbe ɖe\natsiaƒu me’ eye ɖikeke aɖeke mele eƒe dzi me o, ke wòxɔe se be nu si yegblɔ ava me la,\nwoawɔe nɛ. 24 Eya ta mele egblɔ na mi, nu sia nu si miabia to gbedodoɖa me la mixɔe se\nbe miaxɔe, eye woaka mia si hã. 25 Gake ne miebe yewoado gbe ɖa la, mitsɔ ame siwo ƒe\nnyawo le dɔme na mi la ke wo gbã bena mia fofo si le dziƒo hã, natsɔ miaƒe nu vɔ̃wo ake\nNyahehe tso Yesu ƒe ŋusẽ ŋu\n(Mateo 21:23-27; Luka 20:1-8)\n26 Ke ne mietsɔ ke amewo o la, mia Fofo hã matsɔ miaƒe nu vɔ̃wo ake mi o. 27 Wova ɖo\nYerusalem ake eye esi wonɔ tsa ɖim le gbedoxɔa me la Osɔfogawo kple Yudatɔwo ƒe\namegã bubuwo va tui hebiae be, 28 “Ŋusẽ ka tututue le asiwò nètsɔ le nu siawo wɔm, eye\name kae na ŋusẽ sia wo?”\n29 Yesu ɖo eŋu na wo be, “Hafi maɖo nya sia ŋu na mi la, miawo hã miɖo nye\nbiabia ɖeka sia ŋu nam. 30 Yohanes ƒe mawutsidetaname ɖe ame ka gbɔ wòtso, Mawu gbɔe\nwòtso loo alo amewo gbɔe wòtsoa? Miɖo eŋu nam!”\n31 Wodzro nya sia ŋu le wo ɖokuiwo dome eye wogblɔ be, “Ne míeɖo eŋu be\nMawu gbɔe la, agblɔ be, Enyo, nu ka tae míexɔe o ɖo?’ 32 Gake ne míegblɔ be menye\nMawu gbɔe wòtso o la, ke míegblɔ nya aɖe, esi ana be ʋunyaʋunya adzɔ. Elabena amewo\nkatã xɔe se vevie be Yohanes nye nyagblɔɖila.”\n33 Eya ta wogblɔ nɛ be, “Míate ŋu aɖo eŋu na wò o. Míenya o.” Yesu hã gblɔ na\nwo be, “Ekema nye hã nyemagblɔ ŋusẽ si metsɔ le nu siawo womii la na mi o.”\nLododo tso waingble kple agblea dzi nɔlawo ŋu\n(Mateo 21:33-46, Luka 20:9-19)\n12 Lo siwo Yesu do na amehawo le ɣemaɣi la ƒe ɖewo nye esi, “Ame aɖe de waingble\ngã aɖe eye wòɖo gli ƒo xlãe, Etu wainfiaƒe hã. Hekpe ɖe esia ŋu la, etu gbetakpɔxɔ aɖe afi\nsi ame anɔ, adzɔ agblea ŋu ɣesiaɣi. Azɔ etsɔ agblea de agbledzinɔla aɖewo sime be woakpɔ\nedzi ale wòdzo yi du didi aɖe me. 2 Le nuŋeɣi la, agbletɔ la dɔ eƒe subɔvi ɖeka ɖa be wòaxɔ\nagblemenukua ƒe akpa si nye yetɔ gome la vɛ na ye. 3 Gake agblea dzi nɔlawo ƒo\namedɔdɔa, eye wotrɔe ɖo ɖa asi ƒuƒlu.\n4 “Agbletɔa gaɖo ame bubu ɖa, gake woƒo eya hã vevie de abi gɔ̃ hã ta nɛ hedo\nŋukpee. 5 Ame si wògaɖo ɖa la wowu eya gɔ̃. Tso esia dzi woƒo amedɔdɔ siwo katã\nwòɖo ɖa la nublanuimakpɔtɔe eye wowu ɖewo gɔ̃ hã. Wonɔ esia dzi ʋuu va se ɖe 6 esime\nwòsusɔ ame ɖeka pɛ ko, eyae nye via ɖeka hɔ̃ si wòlɔ̃na vevie. Mlɔeba la nu gloe eye wòɖo\neya hã ɖa, kple susu be woana bubui elabena enye ye vi.\n7 “Gake esi agblea dzi kpɔlawo kpɔe wògbɔna ko la, wogblɔ be, Ame siae anyi\nagble sia ƒe dome le fofoa ƒe ku megbe. Mina míawui kaba, be agble gã sia nazu mía tɔ!” 8\nAle wolée hewui eye wotsɔ eƒe kukua ƒu gbe ɖe agblea godo.\n9 “Nu kae miebu be agblea tɔ awɔ ne ese nya sia? Ava kple dɔmedzoe ava wu ame\nvɔ̃ɖi siawo katã eye wòatsɔ agblea de ame bubuwo ƒe dzikpɔkpɔ te. 10 Miɖo ŋku edzi be\nmiexlẽ le mawunya me kpɔ be, ‘Kpe si xɔtulawo gbe la, eyae va zua dzogoedzikpe si nye\nkpe vevietɔ wu le xɔtukpeawo dome oa?’ 11 Esia nye Aƒetɔ la ƒe nuwɔwɔ eye wònye\nnukunu le mía ŋkume.” 12 Yudatɔwo ƒe kplɔlawo nɔ didim vevie be yewoalée le afi ma\nkokoko elabena wonya be yewo ŋue wòto alobaloa tsoe. Ke womete ŋui enumake o,\nelabena wovɔ̃ na ameha la. Ale wogblẽe ɖi hedzo.\nNudzɔdzɔ na Kaisaro\n(Mateo 22:15-22; Luka 20:20-26)\n13 Emegbe la, wodɔ Farisitɔwo kple Herodia dunyahehametɔ aɖewo ɖa be woadzro nya me\nkplii ale be woatsɔ eƒe nuƒo alée.\n14 Ameawo va gblɔ na Yesu amenubletɔe be, “Nufiala, míenya be ègblɔa nyateƒe la\nvɔvɔ̃manɔmetɔe! Amewo ƒe susuwo kple didiwo meblea nuwò o. Ke boŋ èfia Mawu ƒe\nmɔwo amewo le nyateƒe me. Azɔ gblɔ nu si nèbu la na mí.” Enyo be woadzɔ ga na Kaisro\nloo alo menyo oa? 15 ɖe míadzɔ loo alo ɖe míadzɔe oa? Ke Yesu dze si\nalakpanuwɔwɔ eye wòbia wo be, “Nu ka ta miele agbagba dzem be miatre mɔ nam? Mitsɔ\nRoma ga si woɖua la ɖeka nam makpɔ.” 16 Tete wotsɔ ga le nɛ eye wòbia wo be, “Ame ka\nƒe nɔnɔmetata kple nuŋɔŋlɔe le edzi?” Woɖo eŋu nɛ be, “Kaisaro tɔe.”\n17 Yesu yi edzi be, “Enyo, nu si nye Kaisaro tɔ la mitsɔe na Kaisaro. Nu si nye\nMawu tɔ la mitsɔe na Mawu!” Nyaŋuɖoɖo sia tɔtɔ ameawo ŋutɔ, eye womeganya nya si\nYesu ƒo nu le ame kukuwo ƒe tsitretsitsi ŋuti\n(Mateo 22:23-33; Luka 20:27-40)\n18 Sẽ la, Zadukitɔwo hã va do. Ame siawo nye hatsotso aɖe siwo mexɔ ame kukuwo ƒe\ntsitretsitsi dzi se o la me tɔwo. Wobia Yesu be, 19 “Nufiala, ele Mose ƒe sewo me be ne\nŋutsu aɖe ku vimadzimadzii la, eƒe tsɛ naɖe ahosia adzi viwo ɖe foa kukua ƒe ŋkɔ me. 20\nAzɔ nɔviŋutsu adre aɖewo nɔ anyi. Tsitsitɔ ɖe srɔ̃ eye wòku vimadzii. 21 Ale ame si dzɔ ɖe\nameyinugbea yome la ɖe ahosia eya hã ku vimadzii. Nɔvia si kplɔ eya hã ɖo la ɖe ahosia,\ngake kpao, eya hã medzi vi aɖeke kplii hafi ku o. 22 Ale nɔviŋutsu adreawo ku vi aɖeke\nmadzimadzi eye nyɔnua hã va ku mlɔeba. 23 Fifia nu si míedi be míanya enye be, le\ntsitretsitsi ŋkekea dzi ɖe, ame kae anye nyɔnu sia srɔ̃a elabena wo ame adrea katã ɖee kpɔ.”\n24 Yesu ɖo eŋu na wo be, “Nu si le fu ɖem na mi enye be mienya mawunya, alo\nMawu ƒe ŋusẽ o. 25 Elabena ne nɔviŋutsu adre siawo kple nyɔnua wofɔ tso ame kukuwo\ndome la, womagaɖe srɔ̃ o, srɔ̃ɖeɖe maganɔ anyi o. Woanɔ ko abe mawudɔlawo ene.\n26 “Ne miedi be yewoanya be enye nyateƒe be ame kukuwo atsi tre la, ekema miɖo\nŋku nu si miexlẽ tso ale si Mose kpɔ ŋuve bibi la ŋu kpɔ dzi. Mawu gblɔ na Mose le afi ma\nbe, ‘Nyee nye Abraham ƒe Mawu, nyee nye Isak kple Yakɔb ƒe Mawu.’\n27 “Mawu gblɔ na Mose be, togbɔ be ame siawo ku ƒe alafa nanewoe nye si va yi hã\nla, wogale agbe kokoko. ɖe mele eme nenema o la, Mawu magblɔ be, ‘Menye ame\nkukuwo ƒe Mawu ye menye o!’ Miewɔ vodada gã ŋutɔ. Miese nya sia gɔme o.”\nSe lolotɔ la\n(Mateo 22:34-40; Luka 10:25-28)\n28 Agbalẽfialawo dometɔ ɖeka si nɔ tsitre ɖe afi ma nɔ to ɖom la kpɔe be, Yesu ɖo nyaa ŋu\nnyuie eya ta ete ɖe eŋu biae be, “Se kae nye vevitɔ wu le seawo katã dome?”\n29 Yesu ɖo eŋu nɛ be, “Se siae nye esi gblɔ be, ‘Israel see! Aƒetɔ mía Mawu la,\nAƒetɔ ɖeka hɔ̃ ko wònye. 30 Eya ta lɔ̃ Aƒetɔ, wò Mawu la kple wò dzi blibo, wò luʋɔ blibo\nkple wò tamesusu blibo kpakple wò ŋusẽ katã.”\n31 “Se eveliae nye be, ‘Lɔ̃ hawòvi abe ale si nèlɔ̃a ɖokuiwòe ene.’ Le nyateƒe me,\nSe bubu aɖeke megali si lolo wu esiawo o.”\n32 Agbalẽfiala la ɖo eŋu nɛ be, “Aƒetɔ, èto nyateƒe esi nègblɔ be Mawu ɖeka koe li,\nbubu aɖeke megali o. 33 Eye menyae hã be ele vevie be ame nalɔ̃ eya ɖeka kple eƒe dzi,\ngɔmesese, kple ŋusẽ katã. Ele be wòalɔ ame wu be woasa vɔwo numevɔwo kple vɔsa\n34 Esi Yesu kpɔ be eɖo nya la ŋu nunyatɔe la, egblɔ nɛ be, “Wò la mèdidi tso\nmawufiaɖuƒe la gbɔ o.” Le esia megbe la ame aɖeke megate ŋu bia nya aɖeke o.\nKristo nye David vi kple eƒe Aƒetɔ\n(Mateo 22:41-46; Luka 20:41;44)\n35 Emegbe esi Yesu nɔ nu fiam amewo le gbedoxɔa ƒe xɔxɔnu la, ebia ameawo be, “Nu ka\ntae miaƒe agbalẽfialawo gblɔna be ele be Mesia la natso Fia David ƒe ƒome me kokoko. 36\nElabena David ŋutɔ gblɔ le esime Gbɔgbɔ Kɔkɔe la nɔ nu ƒom to edzi be, ‘Mawu gblɔ na\nnye Aƒetɔ be nɔ anyi ɖe nye ɖusime va se ɖe esime mawɔ wò futɔwo wò afɔɖodzinui.’ 37\nesi David ŋutɔ yɔe be Aƒetɔ ɖe, ale ke wɔ wòaganye Via?” Nyameɖeɖe sia do dzidzɔ na\neselawo ŋutɔ ale wogbugbɔ ƒu to anyi ɖe Yesu ƒe nufifia ŋu henɔ to ɖom kple dzidzɔ.\nYesu xlɔ̃ nu amewo le agbalẽfialawo ŋuti\n(Mateo 23:1-36; Luka 20:45-47)\n38 Nu bubu siwo Yesu fia ameawo le ɣeyiɣi sia me la woe nye esi: Egblɔ be, “Mikpɔ nyuie\nle agbalẽfiala alakpatɔ siawo ŋuti. Elabena wolɔ̃a awuʋlayawo dodo abe agbalẽnyala gãwo\nkple kesinɔtɔwo ene eye wodina be amewo katã nabɔbɔ ado gbe na yewo ne yewo le zɔzɔm\nle ablɔwo dzi. 39 Ame siawo lɔ̃a teƒe kɔkɔwo nɔnɔ le ƒuƒoƒewo eye wodia kplɔ̃ta nɔnɔ vevie\nle kplɔ̃doƒewo. 40 Ame siawo xɔa ahosiwo ƒe aƒewo le wo si eye wodoa kpɔkpɔ\nwo ɖokuiwo to gbe didiwo dodoɖa me. Ame siawo tɔgbi axɔ tohehe sesetɔ̃.\nAhosi la ƒe nudzɔdzɔ\n41 Azɔ Yesu yi nudzɔ ɖaka si le gbedoxɔ la me gbɔ eye wònɔ anyi henɔ gadzɔlawo kpɔm\ndũ. Ame siwo nye kesinɔtɔwo la va da ga home gãwo ɖe nudzɔɖaka la me dadatɔe. 42\nAhosi dahe hã va eye wòda pesewa eve ɖe nudzɔnua me.\n43 Yesu yɔ e ƒe nusrɔ̃lawo va egbɔe eye wògblɔ na wo be, “Ne wotsɔ gatɔ siawo\nkatã ƒe ga si wona la ƒo ƒui la, le nyate ƒe me, ahosi dahe sia ƒe pesewa evea xɔ asi wu\nwo katã tɔ. 44 Elabena ame siawo kpɔ ga fũ ŋutɔ gake nu vi a ɖe koe wona. Gake ahosi\ndahe sia ya va na ga si katã le esi.\nYesu ƒo nu le gbedoxɔ la gbagbã ŋuti\n(Mateo 24:1-2; Luka 21:5-6)\n13 Esime Yesu kple e ƒe nusrɔ̃lawo nɔ go dom tso gbedoxɔa me gbe ma gbe la, eƒe\nnusrɔ̃lawo dometɔ ɖeka gblɔ nɛ be, “Nufiala, kpɔ ale si xɔ siawo nya kpɔe la ɖa. Kpɔ ale si\nwotsɔ kpe gã vovovowo ɖo gliawoe la ɖa.”\n2 Yesu ɖo eŋu be,“Ekpɔ xɔ siawoa? Mele egblɔm na mi be, wole wo gbã ge\ngudugudu ale gbegbe be, kpe ɖeka pɛ hã masusɔ ɖe nɔvia dzi o.”\nFukpekpewo ƒe gɔmedzedzea\n(Marko 24:3-14; Luka 21:7-19)\n3 Azɔ eyi ɖanɔ anyi ɖe Amitoa dzi afi si dzeŋgɔ bali si le toa kple Yerusalem dome. Petro,\nYakobo, Yohanes kple Andrea koe nɔ egbɔ le afi sia. Ame siawo biae be, 4 “Nu siwo nèbe\nwole dzɔdzɔ ge ɖe gbedoxɔa dzi ɖe ɣekaɣie woadzɔ? Míakpɔ dzesi aɖe do ŋgɔ si ana\nmíanya be nu siawo le dzɔdzɔ gea? 5 Yesu gblɔ na wo be, “Migana ame aɖeke nable mi be\nmiatra mɔ o. 6 Ame geɖewo ava agblɔ na mi be yewoe nye miaƒe Mesia la, eye woakplɔ mi\natra mɔe. 7 Ne miese aʋawɔwɔwo kple aʋaɣliwo la, ŋɔ megadzi mi o. Ele be nu siawo tɔgbi\nnava eme gake nuwuwu la meɖo haɖe o.\n8 “Dukɔwo aho aʋa ɖe wo nɔewo ŋu, anyigba aʋuʋu le teƒe geɖewo eye gawu la, dɔ\nato le teƒe aɖewo, gake esiawo katã anye kpɔkplɔyiɖeme na fukpekpe gã siwo le vava ge la\nko.” Yesu yi edzi be, 9 “Miawo minɔ ŋudzɔ vevie, elabena woahe mi ayi ʋɔnudrɔ̃ƒewo eye\nwoaƒo mi le ʋuƒoƒewo. Woahe mi ayi gɔvinawo kple fiawo gbɔe le nye ŋkɔ la ta ke migblɔ\nnyanyui la na wo. Woahe nya ɖe mia ŋu le gɔvinawo kple fiawo ŋkume, be mienye\nyoyemedzelawo ta. Gake mele egblɔm na mi bena esiae nye munɔkpɔkpɔ nyuitɔ be miagblɔ\nnyanyui la na wo. 10 Elabena ele be dukɔ ɖe sia ɖe nase nyanyui la hafi nuwuwu ŋkekea\nnaɖo. 11 Nenye be wolé mi yi ʋɔnui la, migatsi dzi kura le nya siwo miatsɔ aʋli mia\nɖokuiwo tae la ŋu o. Migblɔ nya sia nya si Mawu de nu na mi la ko, elabena menye mia\nŋutɔwoe le nu ƒo ge o, ke boŋ Gbɔgbɔ Kɔkɔe lae.”\n12 Yesu yi edzi be, “Le ɣeyiɣi siawo me la, nɔvi ŋutɔ kura ahe nɔvia de ku me.\nFofowo ade woawo ŋutɔ viwo asi, eye viwo hã ade woawo ŋutɔ fofowo asi be woawu. 13\nKe miawo la, ame sia ame alé fu mi elabena mienye tɔnyewo. Gake meka ɖe edzi na mi be,\name siwo katã ado dzi va se ɖe nuwuwua eye womagbe nu le gbɔnye o la akpɔ ɖeɖe.\nXaxa gã la\n14 “Nenye be miekpɔ ‘ŋunyɔnu si hea aƒedo’ vanɛ wòle tsitre ɖe gbedoxɔa me, afi si mele\nbe wòanɔ o la, abe ale si nyagblɔɖila David gblɔe ene la, nɔvi nuxlẽla se egɔme. Mele\negblɔm na wo be, si enumake ne àte ŋui. Ame siwo le Yudea la nasi ayi gbɛwo dzi. 15 Ame\nsi le eƒe xɔta la naga ɖi va anyi alo age ɖe eƒe xɔme be yeatsɔ naneke o. 16 Ame si le agble\nme la nagatrɔ va tsɔ eƒe awu o.\n17 “Le nyateƒe me la, baba na ame siwo fɔ fu le ŋkeke mawo me, kple ame siwo si\nvi nonowo le. 18 Mido gbe ɖa vevie be miaƒe sisiɣi nagadze vuvɔŋli me o. 19 Elabena\nŋkeke mawo anye ŋkeke siwo ƒomevi medzɔ kpɔ tso keke ɣeyiɣi si me Mawu wɔ xexeame\nva se ɖe fifia o. Eye ŋkeke siawo ƒomevi magadzɔ kpɔ hã le ɣeaɖekeɣi le esia megbe o. 20\nLe nyateƒe me nenye be Mawu meto ŋkeke vɔ̃ɖi siawo ɖe eme o la, ame ɖeka pɛ teti hã\nmasusɔ ɖe anyigba dzi o. Gake le eya ŋutɔ ƒe ame tiatiawo ta la, akpɔ nublanui ato\nŋkekeawo ɖe eme.\n21 “Nenye be ame a ɖe gblɔ na mi be, ‘Mesia lae nye esi alo eyae nye kemɛ la,\nmigakpe kpe gɔ̃ hã dee o. 22 Elabena alakpa Mesiawo kple alakpa nyagblɔɖila geɖewo ava.\nWoawɔ nukunuwo fũ ale be ne woate ŋui la, woable Mawu viwo gɔ̃. 23 Eya ta mikpɔ\nnyuie! Megblɔe na mi do ŋgɔ!\nYesu ƒo nu le eƒe vava zi evelia ŋu\n24 “Le ŋkeke mawo me le xaxa gã ma megbe la, ‘ɣe ado viviti eye ɣleti hã magaɖi o.\n25 ɣletiviwo age tso dziƒo eye ŋusẽ siwo le dziƒo la aʋuʋu.’\n26 “Le ɣemaɣi me la, amewo lakpɔ Amegbetɔvi la, wòava le alilῖkpowo dzi kple\nŋusẽ gã kpakple ŋutikɔkɔe. 27 Adɔ mawudɔlawo ɖa be woaƒo ame siwo katã nye etɔwo le\nxexe bliboa me la nu ƒu tso keke anyigba ƒe dzogoe eneawo dzi va se ɖe dziƒo nuwuwu ke.\nNusɔsrɔ̃ tso gboti ŋuti\n28 “Mitsɔ gboti abe kpɔɖeŋu ene. Nenye be eƒe aŋgba f›wo ke eye aŋgbawo ŋutɔ de asi\ndodo me la ; ekema mienya enumnake be, dzomeŋɔli ɖo. 29 Eya ta ne miekpɔ be nu siwo\nkatã megblɔ la le dzɔdzɔm la, minyae be nye vava zi evelia te tu aƒe, eye nye afɔ le miaƒe\nagbowo nu.” 30 Le nyateƒe me la, dzidzime sia nu mele yiyi ge, va se ɖe esime nu siawo\nkatã nava eme o. 31 Dziƒo kple anyigba nu ava yi, gake nye nyawo nu mele yiyi ge akpɔ o.\nAme aɖeke menya ŋkeke la alo gaƒoƒo la o\n32 “Ke hã la, ame aɖeke menya ŋkeke alo gaƒoƒo si tutu dzi nu siawo ava eme o. Mawudɔla\nsiwo le dziƒo hã menyae o, nye ŋutɔ gɔ̃ ha nyemenyae o, negbe Fofonye ko. 33 Esi\nmienya ɣeyiɣi sia o ta la minɔ ŋudzɔ aɖaba ƒoƒo ɖe sia ɖe.\n34 “Nye vava zi evelia asɔ kple ame aɖe si yi nugbe le anyigba didi aɖe dzi. Hafi\nwòayi la ede dɔ asi na eƒe dɔwɔvi ɖe sia ɖe eye wògblɔ na eƒe agbonudzɔla be wòanɔ ŋudzɔ\nna yeƒe tɔtrɔgbɔ.” 35 Eya ta minɔ ŋɔdzɔ elabena mienya ɣeyiɣi si aƒea tɔ atrɔ agbɔ o,\neɖanye fiẽ alo zã titina alo koklo ƒe atɔkuɣi alo ŋdi kanyaa o. 36 Ale be ne eva kpata la\nmakpɔ mi mianɔ alɔ̃ dɔm o. 37 Nu si megblɔ na mi la, eya ke mele gbɔgblɔm na ame sia me\nbe, “Minɔ ŋudzɔ!”\nNugbeɖoɖo ɖe Yesu wuwu ŋuti\n(Mateo 26:1-5; Luka 22:1-2; Yohanes 11:45-53)\n14 Azɔ esusɔ ŋkeke eve pɛ ko ne Ŋutitoto kple Abolo maʋamaʋã ƒe ŋkekenyui la naɖo,\neye Osɔfogãwo kple agbalẽfialawo ganɔ ayemɔ si dzi woato alé Yesu eye woawui le\nbebeme la dim.\n2 Ke wogblɔ be, Míate ŋu awui le ŋkeke nyuia dzi o, ne míewɔe la, ʋunyaʋunya\nAmisisi na Yesu le Betania\n(Mateo 26:6-13 ; Yohanes 12:1-8)\n3 Le ɣeyiɣi sia me la, Yesu ya le Betania, le Simɔn kpodɔléla la ƒeme. Esi wonɔ fiẽnu ɖum\nla, nyɔnu aɖe tsɔ amiʋeʋẽ xɔasi aɖe si le goe nyui aɖe me la vɛ. Eʋu nu le amiʋeʋẽ la nu\neye nukutɔe la, etrɔ wo katã kɔ ɖe Yesu ƒe tame.\n4 Ame siwo nɔ kplɔa ŋu la dometɔ aɖewo bia wo nɔewo kple dziku be, “Nu ka\nŋutie wògblẽ ami xɔasi sia ɖo? 5 Woate ŋu adzrae wòaxɔ asi wu agbatedɔwɔla ƒe ƒe ɖeka ƒe\nfetu eye woatsɔ ga la ama na ame dahewo.” Ale woka mo na nyɔnua vevie.\n6 Yesu gblɔ na wo be, “Miɖe asi le eŋu. Nu ka ŋutie miele fu ɖem nɛ? Nu nyui aɖee\nwònye wòwɔ nam. 7 Ame dahewo le mia dome gbeawotsyogbe, eye miate ŋu ana\nkpekpeɖeŋu wo ɣesiaɣi si mielɔ̃. Ke nye la, nyemanɔ mia dome ɖaa o.”\n8 “Nyɔnu sia wɔ nu si wòate ŋui la nam. Esi ami na nye ŋutilã si ɖi ge wole le\nŋkeke kpui aɖewo megbe la do ŋgɔ. 9 Mele egblɔm na mi kple kaka ɖedzi be dɔ nyui si\nnyɔnu sia wɔ la mabu akpɔ o, afi sia afi si woagblɔ mawunya le, le xexe sia me godoo la,\nwoagblɔ nu nyui si wòwɔ afia eye woakafui.”\nYuda lɔ̃ be yeade Yesu asi\n(Mateo 26:14-16 ; Luka 22:3-6)\n10 Le ɣeyiɣi sia me la, Yuda Iskariɔt ame si nye eƒe nusrɔ̃lawo dometɔ ɖeka la do go dzaa\nyi Osɔfogãwo gbɔ be yeawɔ babla kpli wo le ale si wòade Yesu asi na wo be woawu la ŋu.\n11 Esi Osɔfogãwo se nu si ta wòva wo gbɔ ɖo la, dzi dzɔ wo ke menye fefe o, ale\nwodo ga home aɖe ŋugbe nɛ. Le esia ta Yuda Iskariɔt de asi teƒe kple gaƒoƒo nyuitɔ si me\nwòade Yesu asi la didi me.\nYesu ɖu ŋutitotolẽvi la kple eƒe nusrɔ̃lawo\n(Mateo 26:17-25; Luka 22:7-14, 21-23; Yohanes 13:21-30)\n12 Le ŋutitoto ŋkeke nyui ƒe ŋkeke gbãtɔ si dzi woawu alẽviwo le la, Yesu ƒe nusrɔ̃lawo va\negbɔ eye wobia afi si wòdi be yewoaɖu ŋutitoto lẽvi la le. 13 Edɔ nusrɔ̃la eve ɖo ɖe\nYerusalem be woawɔ dzadzraɖo ɖe ŋkekea ɖuɖu ŋu. Egblɔ na wo be, “Ne miege ɖe dua me\nle yiyim la, miado go ŋutsu aɖe wòlé tsize ɖe ta. 14 mikplɔ ame sia ɖo eye miage ɖe aƒe si\nme wòge ɖo la me. Migblɔ na aƒea tɔ be, ‘Miaƒe Aƒetɔe dɔ mi ɖa be miava kpɔ xɔ si me\nnèdzra ɖo ɖi na mí be míaɖu ŋutitoto ŋkeke nyuia le fiẽ sia!’ 15 Aƒetɔ la akplɔ mi ayi\ndziƒoxɔa dzii eye wòafia xɔ gã aɖe si me wodzra ɖo la mi. Mi ɖo kplɔ̃ ɖe afi ma hena\nmía ƒe ŋutitoto ŋkekea ɖuɖu fiẽ sia.”\n16 Nusrɔ̃la eveawo yi Yerusalem dua me eye wokpɔ be nu sia nu si Yesu gblɔ na wo\nla va eme tututu ale wowɔ ŋkekea ƒe nuɖuɖu ɖoɖo da ɖi.\nYesu gblɔ nya ɖi la eyomemɔfiafia ŋu\n17 Le fiẽ me la, Yesu va ɖo kple nusrɔ̃la wuieveawo. 18 Le esime wonɔ anyi ɖe klpɔ̃a ŋu nɔ\nnua ɖum la, Yesu gblɔ na nusrɔ̃lawo be, “Mele egblɔm na mi kple kaka ɖedzi be, mia\ndometɔ ɖeka si le nu ɖum kplim fifia la adem asi.”\n19 Nya sia wɔ nublanui na wo katã eye wo dometɔ ɖe sia ɖe bia Yesu ɖeka, ɖekae\nbe, “Nyee nye ame si le dewò ge asia?”\n20 Yesu ɖo eŋu na wo bena, “Mi ame wuieve siwo le nu ɖum kplim fifia la dometɔ\nɖekae le nu sia wɔ ge. 21 Ele be maku abe ale si nyagblɔɖilawo ɖe gbe ƒãe xoxoxo va yi\nene. Gake baba na ame si adem asi la. Le nyate ƒe me nenye be womegaxa dzii o la anyo nɛ\nNuɖuɖu Kɔkɔe la ɖo ɖo anyi\n(Mateo 26:26-30; Luka 22:15-20)\n22 Esi wonɔ nua ɖum la, Yesu tsɔ abolo ɖe asi, da akpe ɖe eta eye wòŋe eme hetsɔe na\nnusrɔ̃lawo gblɔ bena, “Mixɔe ɖu, esiae nye nye ŋutilã.”\n23 Tete wòtsɔ kplu la heda akpe ɖe eta eye wòtsɔe na wo eye wo katã wono le enu.\n24 Yesu gblɔ kpe ɖe eŋuti be, “Esiae nye nye ʋu, nubabla la ƒe ʋu, esi wokɔ ɖe anyi ɖe ame\ngeɖewo ta. 25 Mele egblɔm na mi le nyateƒe me be, nyemagano naneke tso wain ƒe kutsetse\nme o va se ɖe gbe ma gbe esime manoe yeyee le mawufiaɖuƒe la me.”\n26 Le esia megbe la wodzi ha da akpe na Mawu eye wodo go yi Amito la dzi.\nYesu gblɔ nya ɖi le Petro ƒe nugbegbe le egbɔ ŋuti\n(Mateo 26:31-35; Luka 22:31-34; Yohanes 13:36-38)\n27 Yesu gblɔ na wo le afi sia be, “Mi katã, miele nu gbe ge le gbɔnye, elabena Mawu gblɔ\nto nyagblɔɖilawo dzi be, ‘Mele alẽkplɔla la ƒo ge, eye alẽviawo aka gbẽ.’ 28 Gake ne\nwofɔm ɖe tsitre tso ame kukuwo dome la, madze mia ŋgɔ ayi Galilea afi si mado go mi le.”\n29 Petro gblɔ nɛ be, “Ne ame sia ame gblẽ wò ɖi hã la, nye ya nyemagblẽ wò ɖi\n30 Yesu gblɔ nɛ be, “Petro, mele egblɔm na wò be, hafi koklo naku atɔ zi eve etsɔ\nfɔŋli la, agbe nu le gbɔnye zi etɔ̃.”\n31 Petro gblɔ kple ɣli be, “Gbeɖe, nyemagblẽ wò ɖi akpɔ o. Ne ehiã be maku kpli\nwò kura gɔ̃ hã la, malɔ̃ aku faa.” Nusrɔ̃la mamleawo hã ɖe adzɔgbe nenema ke.\n32 Azɔ wova ɖo teƒe si woyɔna be Getsemane Bɔ la me. Egblɔ na eƒe nusrɔ̃lawo be, “Minɔ\nafi sia ne mayi aɖado gbe ɖa.”\n33 Ekplɔ Petro, Yakobo kple Yohanes ya ɖe asi. Le gaƒoƒo sia me la, vevesese\nhelῖhelῖ kple xaxa yɔ eme. 34 Egblɔ na nusrɔ̃la etɔ̃awo be, “Nuxaxa te ɖe nye luʋɔ dzi ale\ngbegbe be ɖeko wòwɔ abe ɖe mele kukum ene. Minɔ afii mianɔ ŋudzɔ kplim.”\n35 Azɔ la, ezɔ yi ŋgɔ vie ɖatsyɔ mo anyi eye wòdo gbe ɖa bia be, ne ele bɔbɔe la,\ngaƒoƒo la nato ye ŋu ayi. 36 Egblɔ be, “Aba, Fofo, nu sia nu wɔwɔ le bɔbɔe na wò eya ta na\nkplu sia nato nunye ayi. Ke menye nu si nye, medi o ke boŋ wò lɔlɔ̃nu nava eme.”\n37 Le esia megbe la, etrɔ yi nusrɔ̃la etɔ̃awo gbɔ eye wòva ke ɖe wo ŋu wonɔ alɔ̃\ndɔm. Yesu yɔ Petro gblɔ be, “Alɔ̃ dɔm mielea? Ekema miate ŋu anɔ ŋudzɔ kplim gaƒoƒo\nɖeka pɛ tete hã oa? 38 Minɔ ŋudzɔ eye miado gbe ɖa be miagage ɖe tetekpɔ me o. Gbɔgbɔ\nla le lɔlɔ̃m gake ŋutilã ya gbɔdzɔ.”\n39 Yesu gatrɔ yi teƒea eye wògado gbe ɖa vevie, hegagbugbɔ nu siwo wòbia tsã la\nbia. 40 Emegbe egatrɔ yi nusrɔ̃lawo gbɔ ake gake woganɔ alɔ̃ dɔm elabena ɖeɖi te wo ŋu\nŋutɔ. Womenya nya si woagblɔ nɛ esi wòva kpɔ wo hã o.\n41 Etrɔ gbɔ va wo gbɔ zi etɔ̃lia eye wògblɔ na wo be, “Miegale alɔ̃dɔdɔ dzi le ɖiɖim\nɖe emea? Esɔ gbɔ azɔ! Gaƒoƒo la de. Kpɔ ɖa, wode Amegbetɔvi la asi na nu vɔ̃ wɔlawo. 42\nMitsi tre! Mina mídzo! Ahã, ame si dem asi la, eyae nye esi!”\nYesu dede asi kple Yesu léle\n(Mateo 26:47-56; Luka 22:47-53; Yohanes 18:3-12)\n43 Esi Yesu ganɔ nu ƒom la, eƒe nusrɔ̃la wuieveawo dometɔ ɖeka si woyɔna be Yuda\nIskariɔt kple ameha gã aɖe siwo lé yiwo kple kpowo ɖe asi henɔ nyanyram ŋutɔ la va do.\nAme siawoe Osɔfogãwo kple agblẽfialawo kple Yudatɔwo ƒe amegã bubuwo dɔ be woayi\naɖalé Yesu vɛ.\n44 Hafi woava ɖo teƒea la, Yuda Iskariɔt gblɔ na wo do ŋgɔ be, “Ame si ŋu mate ɖo\nagbugbɔ nu na la, eyae, milée ne miakplɔe ayii.” 45 Esi ameha la va ɖo teƒea tete ko la,\nYuda Iskariɔt zɔ ɖe Yesu dzi hedo ɣli yɔe be, “Nufiala,” eye wògbugbɔ nu nɛ. 46 Ameha la\ndze Yesu dzi helée sesῖe. 47 Gake ame aɖe he eƒe yi ɖe go eye wòkpa Osɔfogã la ƒe dɔla ƒe\nto ɖeka wòge va dze anyigba.\n48 Yesu bia elélawo be “Adzodala vɔ̃ɖi aɖee menye hafi mietsɔ yiwo kple kpowo ɖe\nasi va be yewoaléma?\n49 Menɔ gbedoxɔ la ƒe xɔxɔnu gbe sia gbe nɔ nu fiam. Ke esia va, eme be woawu\nŊɔŋlɔ Kɔkɔe la nu.”\n50 Le esime nya siawo katã nɔ dzɔdzɔm la, eƒe nusrɔ̃lawo katã si dzo.\nɖekakpui si si dzo\n51 ɖekakpui aɖe si ta aklala biɖibiɖi ko la nɔ Yesu yome. Esi amelélawo te kpɔ be\nyewoalée la, 52 esi amama hegblẽ eƒe avɔ la ɖi.\nLe Sanhedrin la ŋkume\n(Mateo 26:57-68; Luka 22:54-55, 63-71; Yohanes 18:13-14,19-24)\n53 Wokplɔ Yesu yi Osɔfogã ƒeme afi si osɔfogãwo kple Yudatɔwo ƒe amegã bubuwo kple\nagbalẽfialawo va ɖi anyi ɖi le ɣeyiɣi kpui aɖe ko me. 54 Petro nɔ adzɔge ʋῖ le Yesu yome.\nEsi wòva ɖo Osɔfogã la ƒeme la, eto nuxa dzaa ge ɖe aƒea me eye wòyi ɖanɔ anyi ɖe subɔvi\nsiwo do dzo nɔ ƒuƒum la dome kpoo. 55 Osɔfogãwo kple Yudatɔwo ƒe ʋɔnudrɔ̃la gãwo nɔ\nnutsotso aɖewo dim le Yesu ŋu be yewoatsɔ abu fɔe eye yewoatso kufia nɛ. Gake womete\nŋu kpɔ nutsotso aɖeke o. 56 Amegeɖewo va ɖi alakpaɖasewo gake nya siwo katã wogblɔ la\nmesɔ o. Ame sia ame ƒe ɖaseɖiɖi to vovo tso nɔvia tɔ gbɔ.\n57 Mlɔeba la, ame aɖewo da alakpa ɖe esi be, 58 “Míese wògblɔ be; ‘Magbã\ngbedoxɔ sia si amegbetɔwo tu la eye matu bubu si manye amegbetɔwo ƒe asinudɔwɔwɔ o la\nle ŋkeke etɔ̃ megbe.’” 59 Togbɔ be wogblɔ alea hã amewo ƒe nutsotsowo to vovo ake.\n60 Mlɔeba la, Osɔfogã tsi tre bia Yesu le ʋɔnua ŋkume be, “ ɖe nèle gbegbem be\nyemaɖo nutsotso gbogbo siwo wotsɔ ɖe ŋuwò la ƒe ɖeke ŋu oa? Nya aɖeke mele asiwo\nnatsɔ aʋli ɖokuiwò tae oa?”\n61 Yesu meke nu o, ke boŋ ezi kpi kpoo. Osɔfogã la gabiae be, “Wòe nye Mesia, si\nnye Yayratɔ la Via?” 62 Yesu ɖo eŋu nɛ be, “Nyee, tso azɔ dzi miakpɔ Amegbetɔvi la,\nwòanɔ anyi ɖe Ŋusekatãtɔ la ƒe nudusime eye wòanɔ alilῖkpowo dzi atso dziƒo ava.”\n63 Ŋuɖoɖo sia do dziku na Osɔfogã la ale gbegbe be wòdze eƒe awu si wòdo la\nhegblɔ be; “ɖe wòhia be míagadi ɖasefowo ɖe eŋua? 64 Gbeɖe, miekpɔ afiatsotso xoxo\nelabena miawo ŋutɔ miese busunya si wògblɔ. Azɔ nu kae nye miaƒe afiatsotso?” Wo katã\nwodo ɣli gblɔ be “Edze na ku.”\n65 Azɔ ame aɖewo tu ta ɖe mo nɛ ƒia, ɖewo tsɔ nu bla mo nɛ eye ɖewo hã tu kɔe\nsesῖe hegblɔ be, “Gblɔ nya ɖi. Ame kae ƒo wò?” Eŋudzɔlawo hã ƒoe.\n(Mateo 26:69-75; Luka 22:56-62 ; Yohanes 18:15-18, 25-27)\n66 Le ɣeyiɣi sia me la, Petro nɔ aƒea ƒe gbadzaƒe. ɖetugbivi aɖe si nye Osɔfogã la ƒe\nsubɔvi ɖeka la kpɔ Petro dze sii le esime wònɔ dzo ƒum. 67 ɖetugbivia te ɖe Petro ŋu lé\nŋku ɖe eŋu nyuie eye wòdo ɣli be, “Wò hã Yesu si tso Nazaret la ƒe yomedzelawo\ndometɔ ɖeka nènye.”\n68 Ke Petro sẽ nu gblɔ bena, “Nyemenya alo se nu si gblɔm nèle la gɔme o.” Ale\nwòtso heyi ɖanɔ agbo la ƒe mɔnu. Tete koklo ku atɔ.\n69 Subɔvi la ƒe ŋku ganɔ Petro ŋu kokoko. Ekpɔ afi si wòyi ɖanɔ la eye wòyɔ ame\nbubuwo hegblɔ na wo be, “Mebe ame sia la Yesu yomenɔlawo dometɔ ɖeka wònye.”\n70 Petro ɖe ko wògasẽ nu ake be yemenya Yesu o! Ke ame siwo tsi tre ɖe dzoa gbɔ\nla hã de asi gbɔgblɔ me na Petro be, “Vavã, wò hã wo dometɔ ɖekae nènye elabena\n71 Petro ta nu gblɔ be, “Le nyateƒe me la, nyemenya ame si ŋuti miele nu ƒom le gɔ̃\n72 Kasia koklo ku atɔ zi evelia. Enumake Petro ɖo ŋku Yesu ƒe nya siawo dzi bena,\n“Hafi koklo naku atɔ zi eve la àgbe nu le gbɔnye zi etɔ̃.” Esia na be eƒe dzi gbã eye wòfa\nYesu le Pilato ŋkume\n(Mateo 27:1-2, 11-14; Luka 23:1-5; Yohanes 18:28-38)\n15 Le ŋufɔke ŋdi kanyã la, Osɔfogãwo, dumegãwo, agbalẽfialawo kple ʋunudrɔ̃lawo\nkpe ta be yewoade ŋugble le nu si yewoawɔ la ŋu. Woɖoe be yewoabla Yesu aɖoe ɖe Pilato\name si nye Romatɔwo ƒe gɔvina si nɔ Yudea dzi ɖum le ɣemaɣi me la gbɔ.\n2 Esi Yesu va ɖo Pilato gbɔ la, Pilato biae be, “Wòe nye Yudatɔwo ƒe Fia ?”\nYesu ɖo eŋu nɛ be, “Nyee nye Fia la tututu abe ale si nègblɔ ene.”\n3 Le afi sia la Osɔfogãwo tso enu be ewɔ nu vɔ̃ geɖewo. 4 Pilato gabiae be, “Nu ka\nta mèdi be yeaɖo nya aɖeke ŋu o? Nya gbogbo siwo katã wotsɔ ɖe ŋuwò la, nye nyateƒea?”\n5 Gake Yesu meke nu eve hã o. Esia wɔ nuku na Pilato ŋutɔ.\nWotso kufia na Yesu\n(Mateo 27:15-26; Luka 23:13-25; Yohanes 18:39-19:16)\n6 Azɔ nu ɖeka aɖe si Pilato wɔna ɖaa le Ŋutitoto ŋkekea dzi lae nye be, eɖea asi le Yudatɔ\ngamenɔla ɖeka si amewo lɔ̃ be wòaɖe asi le la ŋuti. 7 Le ŋkeke mawo me la, gamenɔla\nsiawo dometɔ ɖeka enye Baraba ame si kple ame bubuwo wu amewo le howɔwɔ gã aɖe si\nwowɔ va yi la me.\n8 Azɔ amewo ƒo ƒu eye wobia tso Pilato si be wòaɖe asi le gamenɔlawo ɖeka ŋu na\nyewo abe ale si wòwɔnɛ ɖaa ene.\n9 Pilato bia wo be, “Miedi be maɖe asi le Yudatɔwo ƒe fia la ŋu na mia?” 10 Le\nesime wònya nyuie be ŋuʋaʋã ta koe Osɔfogãwo tsɔ Yesu de asi nɛ ɖo.\n11 Ke Osɔfogãwo ƒoe ɖe ameawo nu be woabia be woaɖe asi le Baraba boŋ ŋu ke\nmenye Yesu o.\n12 Pilato biawo be, “Esi miebe maɖe asi le Baraba ŋu ɖe, nu kae miebe mawɔ kple\name si mieyɔna be miaƒe Fia?”\n13 Ameawo katã do ɣli be, “Klãe ɖe ati ŋu!”\n14 Pilato gabia wo be, “Maklãe ɖe ati ŋu be ale ke? Nu vɔ̃ kae wòwɔ si dze na ku?”\nKe ameawo gado ɣli sesῖe wu tsã be, “Klãe ɖe ati ŋu!”\n15 Azɔ Pilato vɔ̃ be ameha la ava wɔ ʋunyaʋunya eye be wòadze wo ŋu ta la, eɖe asi\nle Baraba ŋu na wo. Ke eɖe gbe be woaaƒo Yesu kple atam. Le esia megbe la, ekplɔe de asi\nna ameawo be woayi aɖaklãe ɖe ati ŋu le woƒe didi nu.\nAsrafowo ɖu fewu le Yesu ŋu\n(Mateo 27:27-31; Yohanes 19:2-3)\n16 Roma srafowo kplɔe yi asrafowo nɔƒee le fiasã la me eye woyɔ asrafo siwo katã dzɔa\nFiasã la ŋu la ƒo ƒui. 17 Wodo awu dzῖ nɛ eye wotsɔ ŋu wɔ kuku heɖɔ nɛ. 18 Azɔ wode asi\nfewuɖuɖu le eŋu me. Wovana egbɔ doa gbe nɛ hegblɔna be, “Yudatɔwo ƒe Fia nenɔ anyi\ntegbee!” 19 Amewo tsɔ ameƒoti ƒo tame nɛ. ɖewo ɖe ta ɖe mo nɛ eye ɖewo bua dze klo be\nyewo le esubɔm.\n20 Esi wowɔ funyafunyae ʋuu wòti wo la, woɖe awu dzῖ la le eŋu hetsɔ eya ŋutɔ ƒe\nawuwo do nɛ eye wokplɔe dzoe be yewoaklãe ɖe ati ŋu.\nWoklã Yesu ɖe ati ŋu\n(Mateo 27:32-44; Luka 23:26-43; Yohanes 19:17-27)\n21 Le mɔa dzi la, wodo go Simɔn Kirenetɔ wògbɔna dua me, eye wozi edzi be wòakpe ɖe\nYesu ŋu atsɔ eƒ atitsoga la. Simɔn siae nye Aleksandro kple Rufo fofo.\n22 Ale wokplɔ Yesu va teƒe aɖe si woyɔna be Golgata, si gɔmee nye ametakoliƒe. 23\nLe afi sia wotsɔ gbe siwo vena la tsaka wain tsitsi hekpe nɛ, gake meno o. 24 Eye woklãe\nɖe atitsoga ŋu, ame siwo klãe la da akɔ ɖe eƒe awuwo dzi be woakpɔ esi ame sia ame naxɔ.\n25 Anɔ abe ŋdi ga asieke me ene esi woklãe ɖe atitsoga ŋu.\n26 Woŋlɔ vɔ̃ si wòwɔ ta woklãe ɖe atia ŋu la ɖe ʋuƒo kakɛ aɖe dzi klã ɖe atitsoga la\ntame. Nu si woŋlɔ̃ ɖe ʋuƒoa dzi enye “Yudatɔwo ƒe Fia.”\n27 Le ŋdi ma ke la woklã adzodala vɔ̃ɖi eve aɖewo hã ɖe eƒe axa evaewo dzi. 28 Ale\nwowu ale si mawunya gblɔ da ɖi la nu be. “Wobui ɖe ame vɔ̃ɖiwo dome.”\n29 Ame siwo va nɔ eŋu tom la ɖea alɔme le eŋu eye woʋuʋua ta hekonɛ. ɖewo hã\ndoa ɣli gblɔna nɛ fewu ɖutɔe be, “Ehẽ! Kpɔ ale si wòva zu na wòe ɖa! Woe be yeate ŋu\nagbã gbedoxɔ la, agagbugbɔ atui le ŋkeke etɔ̃ megbe. Nenye be ŋusẽ le asiwò nàte ŋu awɔ\nnukunu gã siawo la, 30 ɖe ɖokuiwo hã le atitsoga la ŋue!”\n31 Osɔfogãwo kple agbalẽfiala siwo nɔ tsitre ɖe teƒea hã nɔ alɔme ɖem le Yesu ŋu.\nWogblɔ be,“Ame sia te ŋu ɖe ame bubuwo tso tetekpɔwo kple fuwo me, gake mate ŋu aɖe\nye ŋutɔ ɖokui o!”\n32 Wodo ɣli yɔe le atitisoga la ŋu be, “Hei, kpɔ ɖa, wò Mesia! Wò Israel ƒe Fia! ɖi\nle atitsoga la ŋu ekema mí katã míaxɔ dziwò ase!” Adzodala eve siwo woklã ɖe\natitsogawo ŋu kpli gɔ̃ hã dzui.\nYesu ƒe ku\n(Mateo 27:45-56; Luka 23:44-49; Yohanes 19:28-30)\n33 Le ŋdɔ ga wuieve me lɔƒo la, zãdokeli do ɖe anyigba blibo la dzi va se ɖe keke ɣetrɔ ga\n34 Le ɣeyi ɣi sia me la, Yesu do ɣli sesῖe be, “Eloi, Eloi, lama sabaktani?” si gɔmee\nnye, “Nye Mawu, Nye Mawu nu ka tae nègblẽm ɖi?”\n35 Esi ame siwo nɔ tsitre ɖe afi ma se esia la, wogblɔ be,“Kpɔ ɖa, ele Eliya yɔm.”\n36 Le esia ta wo dometɔ ɖeka ƒu du yi ɖaku wain tsitsi eye wòkɔe ɖe ƒumekutsa me, tɔe ɖe\nati nu hetsɔ ɖo nu na Yesu be wòano hegblɔ kpe ɖe eŋu be, “Miɖe asi le eŋu azɔ ne\nmíakpɔe ɖa be Eliya ava ɖee le atia ŋuti hã.”\n37 Sẽ la, Yesu gado ɣli sesῖe ake eye wòku.\n38 Le gaƒoƒo sia me tututu la, xɔmetsovɔ si wotsɔ xe kɔkɔe ƒewo ƒe kɔkɔe ƒea ŋkume\nle gbedoxɔ la me la, mã eme ɖe eve tso dzi va se ɖe anyime ke.\n39 Esi Roma srafo si nɔ Yesu ŋu dzɔm kpɔ ale si Yesu kui la, egblɔ kple seselelãme\ngeɖe be, “Ame sia la Mawu Vi wònye vavã!”\n40 Nyɔnu aɖewo hã va teƒea eye wonɔ adzɔge nɔ nu siwo nɔ dzɔdzɔm la kpɔm. Ame\nsiawo nye Maria Magdalatɔ, Maria si nye Yakobo suetɔ kple Yose dada kpakple Salome. 41\nAme siawo kple Galilea nyɔnu bubu siwo nye eyomenɔla siwo subɔnɛ ne eva Galilea la, hã\ndze eyome va Yerusalem.\n(Mateo 27:57-61; Luka 23:50-56; Yohanes 19:38-42)\n42 Nu siawo katã dzɔ ŋkeke ɖeka do ŋgɔ na Sabat ŋkekea. Le ɣetrɔ me lɔƒo la, 43 Yosef tso\nArimatia ame si nye Yudatɔwo ƒe ʋɔnudrɔ̃la gãwo dometɔ ɖeka si ŋu bubu le la, va\nYerusalem. Ame sia hã nɔ mɔ kpɔm na mawufiaɖuƒea ƒe vava kple dzimaɖeɖi geɖe. Eyi\nPilato gbɔ kple dzideƒo hebia be wòaɖe asi le Yesu ƒe kukua ŋu na ye.\n44 Pilato mexɔe se be Yesu ku le ɣeyiɣi kpui aɖe ko megbe o. Eya ta eyɔ Roma\nsrafowo ƒe aamegã si ƒe dzikpɔkpɔ te nyawo nɔ la eye wòbiae be Yesu ku vavã hã? 45\nAsrafomegã la ɖo kpe edzi na Pilato be eku. Ale Pilato ɖe mɔ na Yosef be wòaxɔ ame\n46 Yosef ƒle aklala biɖibiɖi gã aɖe eye woɖe Yesu kukua le atitsoga la ŋu. Exatsa\naklala ɖe eŋuti eye wòtsɔe ɖamlɔ yɔdo, si woɖe ɖe agakpe me la me, hemli kpe gã aɖe ɖo\n47 Maria Magdalatɔ kple Maria Yesu dada hã nɔ afi ma kpɔ afi si wò ɖi Yesu ɖo.\nYesu ƒe tsitretsitsi\n(Mateo 28:1-8; Luka 24:1-12; Yohanes 20:1-10)\n16 Le fiẽ, esi Sabat ŋkekea wu enu la, Maria Magdalatɔ, Salome kple Maria Yakobo\ndada woyi ɖaƒle amiʋeʋῖ si wosina na ame kuku be woagavo kaba o la da ɖi.\n2 Le ŋufɔke ŋdi kanyaa la, ame siawo fɔ tsɔ amiawo ɖe asi dze mɔ ɖo ta Yesu ƒe\n3 Esi wole mɔa dzi yina la, wobia wo nɔewo be, “Ame kae amli kpe gã si le yɔdo la\nnu la ɖa?”\n4 Gake nukutɔe esi wova ɖo teƒea la, wokpɔ be womli kpe si wotsɔ tu yɔdoa nu la da\nɖe adzɔge eye yɔdoa le ʋuʋu. 5 Woge ɖe yɔdoa me eye wokpɔ ɖekapkui aɖe wònɔ awu ɣi\ntititi me nɔ anyi ɖe yɔdoa ƒe ɖusime. Le nyateƒe me la, vɔvɔ̃ ɖo nyɔnuawo ale gbegbe be\nwoku ɖe tsitre nu.\n6 Gake mawudɔlawo la gblɔ na wo be, “Migavɔ̃ o. Menye Yesu Nazaretitɔ si woklã\nɖe ati ŋu la dim miele oa? Mele afi sia o, egbɔ agbe eye wòtsi tre. Mikpɔ afi si wotsɔ eƒe\nŋutilã mlɔe ɖa. 7 Azɔ miyi miagblɔ nya sia na Petro kple nusrɔ̃la bubuawo be, ‘Yesu dze\nmia ŋgɔ yina ɖe Galilea. Miakpɔe le afi ma abe ale si wògblɔe na mi hafi ku ene.’”\n8 Nyɔnuawo si do go le yɔdoa me kple vɔvɔ̃ gã aɖe. Wovɔ̃ ale gbegbe be womagate\nŋu aƒo nu gɔ̃ hã o.\nYesu ɖe eɖokui fia Maria Magdalatɔ\n(Mateo 28: 9-10; Yohanes 20:11-18)\n9 Kwasiɖa ƒe ŋdi kanyae Yesu gbɔ agbe eye ame gbãtɔ si kpɔe lae nye Maria Magdalatɔ,\name si me wònya gbɔgbɔ vɔ̃ adre do goe le. 10 Eyi ɖake ɖe nusrɔ̃lawo ŋu woƒo ƒu ɖe teƒe\nɖeka henɔ konyi fam. Woƒe ŋkuwo katã yɔ kple aɖatsi. 11 Egblɔ na wo kple ɣli be, yekpɔ\nYesu wogbɔ agbe tso ku me! Gake nusrɔ̃lawo mexɔ nya sia dzi se o.\nYesu ɖe eɖokui fia nusrɔ̃la eve aɖewo\n12 Le gbe ma gbe ke ƒe ɣeyiɣi bubu me la, Yesu ɖe eɖokui fia ŋutsu eve siwo nɔ mɔ zɔm\ntso Yerusalem yina teƒe aɖe. 13 Esi wova kpɔe dze sii mlɔeba be Yesue la, woɖe abla trɔ yi\nYerusalem ɖagblɔe na ame bubuwo, gake ame aɖeke mexɔ woƒe nya dzi se o.\nDɔdede asi na nusrɔ̃lawo\n(Mateo 28:16-20; Luka 24:36-49; Yohanes 20:19-23)\n14 Azɔ le ɣebubuɣi la, Yesu ɖe e ɖokui fia nusrɔ̃la wuɖekɛawo le esime wonɔ teƒe ɖeka nɔ\nnu ɖum. Ehe nya ɖe wo ŋu vevie le woƒe dzimaxɔse ta. Evee ŋutɔ be togbɔ be amewo kpɔe\nagbagbe va gblɔ na wo hã la, wogbe be yewomaxɔe ase o.\n15 Azɔ egblɔ na wo be, “Fifia la, miyi ɖe xexe bliboa me eye miagblɔ nyanyui la na\name sia ame le afi sia afi. 16 Ame siwo axɔ nyanyui la eye woade mawutsi ta na wo la,\nwoakpɔ ɖeɖe. Ke ame siwo anye kɔlialiatɔ siwo asẽ to, agbe nyanyui la xɔxɔ la woabu fɔ\n17 “Dzesi siawo akplɔ ame siwo axɔe se la ɖo: le nye ŋkɔ me woanya gbɔgbɔ vɔ̃wo\nado goe. Woaƒo nu kple aɖe yeyewo. 18 Woalé dawo kple woƒe asiwo eye ne wono aɖi\nvɔ̃ɖi hã la, masi wo o. Woada woƒe asiwo ɖe dɔnɔwo dzi eye woƒe lãme lasẽ.\n19 Esi Yesu wu nya siawo nu la, gbɔgbɔ la tsɔe dzoe yi dzi ƒoe eye wòyi ɖanɔ anyi ɖe\nMawu ƒe nuɖusime.\n20 Nusrɔ̃lawo ɖo gbe henɔ mawunya gblɔm na amewo tso teƒe yi teƒe, Aƒetɔ la nɔ\nkpli wo eye wòɖo kpe eƒe nya la dzi to dzesi siwo kplɔ eƒe nyawo ɖo la me.


10 E Gedenkmünzen 5 Mz. kpl. 2012 - Silber-Werte.de\nStartseite - Silber - Sätze - 10 E Gedenkmünzen 5 Mz. kpl. 2012\nSeite Drucken10 E Gedenkmünzen 5 Mz. kpl. 2012


GBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Indonesian Italian Japanese Korean Latvian Lithuanian Malagasy Malayalam Norwegian Polish Portuguese Rarotongan Romanian Russian Samoan Sinhala Slovak Slovenian Spanish Swahili Swedish Thai Turkish Ukrainian Urdu\nETSO NYƆ! ŊLƆLA SI LE POLAND GBƆ\nTomek le nu si wole ɖeɖem le fiafiam le television la dzi kpɔm gãa kple eƒe susu katã. Eƒe to katã ku ɖe boblodonya lédziname si wodi be wòawɔ dɔ ɖe eselawo dzi la ŋu be: “Ne viwò doe la, ŋusẽ anɔ eŋu, anye kamedela bibi, eye eƒe nu anyo exɔlɔ̃wo ŋu. Ele be nàƒlee godoo!” Tomek si du yi fofoa gbɔ hegbugbɔ le ha vivi si wonɔ ƒoƒom kpe ɖe boblododoa ŋu la dzim le veme. Ebia fofoa be: “Papa, àƒlee nama?”\n▪ Nu ka tae boblodonuwo dzroa ɖeviwo? Woŋlɔ nufiala aɖe ƒe nya ɖe Polandtɔwo ƒe magazine si nye Rewia me be: “Nu si tae nye be nu mawo le amewo si, eye wodi be woasu yewo hã yewo si. Wodi be yewo xɔlɔ̃wo nayi edzi alɔ̃ yewoƒe nya.” Ne ɖeviwo ɖe kuku, fa avi, alo yɔ mo la, zi geɖe la, dzilawo va naa ta heƒlea nu si ɖeviawo di la na wo.\nNu kae nana be boblododo siwo yina na ɖeviwo koŋ la tea ŋu blea wo nu nenema gbegbe ɖo? Susuŋutinunyala Jolanta Wąs gblɔ be: “Emenyawo mekuna ɖe nua ƒe asixɔxɔ, nyonyo, alo ale si wòaɖe vii ŋu o.” Wotrɔa asi le boblododoa ŋu “be wòawɔ dɔ ɖe ame ƒe seselelãme dzi.” Wąs gblɔ be: “Ðevi suewo mate ŋu abu boblodonya kpakpawo ŋu o. . . . Wometea ŋu tsɔa nyatakaka siwo wose la sɔna kple ale si nuwo le le xexea me ŋutɔŋutɔ o.” Eye ne wodze agbagba be yewobu nuwo ŋu nenema gɔ̃ hã la, seɖoƒe li na woƒe nugɔmesese ŋutete si awɔe be womate ŋu ada adzɔnuawo akpɔ nyuie o.\nAleke nàwɔ ate ŋu akpɔ viwò ta tso boblododo ƒe amebleŋusẽ si me? Gbã la, abe ale si magazine si nye Rewia gblɔe ene la, “Ele be nàkpɔ ɣeyiɣi ɖe viwòa ŋu eye nàyi edzi anɔ nu me ɖem nɛ be nu si naa wolɔ̃a ame ƒe nya menɔa te ɖe afɔkpa [alo awu] si ƒomevi wòdona dzi o.” Na viwòa nanya be ame ate ŋu akpɔ dzidzɔ le ɖevime ne womeƒle fefenu yeyewo nɛ o hã. Evelia, ele be dzilawo ŋutɔ nanya ale si gbegbe boblododowo ate ŋu akpɔ ŋusẽ ɖe wo viwo dzii. Wąs ɖo aɖaŋu be, nu vevitɔe nye be mele be “míaɖe mɔ boblododo nafia nu si nyo na mía viwo la mí o.”\nMlɔeba la, aɖaŋuɖoɖo siwo le Biblia me ate ŋu aɖe vi na dzilawo katã. Apostolo Yohanes ŋlɔ bena: “Nu sia nu si le xexea me—ŋutilã ƒe nudzodzro kple ŋkuwo ƒe nudzodzro kple ame ƒe nunɔamesiwo fiafia adegbeƒoƒotɔe be woakpɔ—la metso Fofo la gbɔ o, ke boŋ xexea me wotso.”—1 Yohanes 2:15, 16.\nÐe màlɔ̃ ɖe edzi be boblododowo nye “ŋkuwo ƒe nudzodzro” siwo dzroa ame, eye wokpɔa ŋusẽ ɖe ɖeviwo kple tsitsiawo siaa dzi be ‘woafia woƒe nunɔamesiwo adegbeƒoƒotɔe’ oa? Enyo ŋutɔ be apostolo Yohanes ɖo aɖaŋu sia kpee be: “Xexea nu va yina, nenema kee nye eƒe nudzodzro la hã, ke ame si wɔa Mawu ƒe lɔlɔ̃nu la nɔa anyi yi mavɔmavɔ me.”—1 Yohanes 2:17.\nDzila siwo kpɔa ɣeyiɣi ɖe wo viwo ŋu heɖoa dze tuameɖowo kpli wo edziedzi ate ŋu aƒã mawumegɔmeɖosewo kple dzidzenu ɖɔʋuwo ɖe woamawo me. (5 Mose 6:5-7) Esia awɔe be xexe sia ƒe boblododo fluame siwo ŋu wotrɔ asi le be woawɔ dɔ ɖe ɖeviwo dzi woaƒoe ɖe wo dzilawo nu be woaƒle boblodonuawo na yewo la nagable wo bɔbɔe o.—g08 12-E.\nƉoe Ɖe Amewo Ɖoe Ɖe Amewo Boblododo Ƒe Amebleŋusẽ La\ng 1/09 axa 18


Lgbl. OÖ Nr. 11/2000 Normenverzeichnis - BAUDATENBANK.AT\nVerordnung des Landeshauptmanns von Oberösterreich betreffend die Festsetzung eines Zuschlags zum Systemnutzungstarif zur Abdeckung des Mehraufwands bestimmter erneubarer Energieträger (Oö. Zuschlagsverordnung)


5 Mose 3 | Biblia Le Internet Dzi | Xexe Yeye Gɔmeɖeɖe\nBasan-fia Og dzi ɖuɖu (1-7)\nYordan ƒe ɣedzeƒe gome ƒe anyigba la mama (8-20)\nWogblɔ na Yosua be megavɔ̃ o (21, 22)\nMose mayi ɖe anyigba la dzi o (23-29)\n3 “Azɔ míetrɔ, eye míeto Basan mɔ. Eye Basan-fia Og kple eƒe dukɔ blibo la ho va kpe aʋa kpli mí le Edrei.+ 2 Eya ta Yehowa gblɔ nam be: ‘Mègavɔ̃e o, elabena matsɔ eya kple eƒe dukɔ blibo la katã kpakple eƒe anyigba ade asi na wò; wɔe abe ale si nèwɔ Amori-fia Sihon si nɔ Hesbon la ene.’ 3 Eya ta Yehowa mía Mawu tsɔ Basan-fia Og kple eƒe dukɔ blibo la katã de asi na mí, eye míewu wo va se ɖe esime eƒe ame aɖeke mesusɔ o. 4 Míexɔ eƒe duwo katã ɣemaɣi. Du aɖeke menɔ anyi, si míexɔ le wo si o; míexɔ du blaade, siwo nye Argob nuto bliboa katã, si nye Og ƒe dziɖuƒe la le Basan.+ 5 Woɖo gli kɔkɔwo ɖe du siawo katã ŋu, eye wode agbo kple gameti wo nu, eye míexɔ kɔƒedu gbogbo aɖewo hã. 6 Ke míetsrɔ̃ wo gbidigbidi,+ abe ale si míewɔ Hesbon-fia Sihon esi míetsrɔ̃ du sia du, ŋutsuwo, nyɔnuwo kple ɖeviwo gbidigbidi la ene.+ 7 Eye míeha woƒe lãhawo katã helɔ aboyonuawo le duawo me. 8 “Ɣemaɣi la, míexɔ Amori-fia+ eve siwo le Yordan nutoa me la ƒe anyigba, tso Arnon Bali* la gbɔ va se ɖe keke Hermon Toa+ gbɔ ke; 9 (To si Sidontɔwo yɔna tsã be Sirion, eye Amoritɔwo yɔnɛ be Senir), 10 míexɔ du siwo katã le tonyigba gbadza la dzi, Gilead bliboa kple Basan bliboa katã va se ɖe keke Saleka kple Edrei+ siwo nye Og ƒe fiaɖuƒe ƒe duwo le Basan ke. 11 Elabena Basan-fia Og, ye nye Refaimtɔ mamlɛ si susɔ. Eƒe amekukubati* nye gabati, eye egakpɔtɔ le Amonitɔwo ƒe du Raba me. Edidi abɔklugui* asieke, eye wòkeke abɔklugui ene. 12 Ɣemaɣi la, míexɔ anyigba sia: tso Aroer,+ si le Arnon Bali la nu, kple Gilead tonutoa ƒe afã, eye metsɔ eƒe duwo na Ruben viwo kple Gad viwo.+ 13 Eye metsɔ Gilead ƒe akpa susɔea kple Basan bliboa katã, si le Og ƒe dziɖuƒe la, na Manase-toa+ ƒe afã la. Woyɔa Argob nutoa katã, si nye Basan ƒe akpa aɖe, be Refaim-nyigba. 14 “Yair,+ Manase vi xɔ Argob+ nuto blibo la katã va se ɖe keke Gesurtɔwo kple Maakatitɔwo+ ƒe liƒo dzi ke, eye wòtsɔ eya ŋutɔ ƒe ŋkɔ, Havot-Yair,*+ na Basan ƒe kɔƒedu mawo va se ɖe egbe sia. 15 Eye metsɔ Gilead na Makir.+ 16 Eye mena anyigba Ruben viwo kple Gad viwo+ tso Gilead va ɖo Arnon Bali la nu, eye bali la ƒe titinae nye woƒe liƒo, va se ɖe keke Yabok, bali si le Amonitɔwo ƒe liƒo dzi ke, 17 hekpe ɖe Araba* kple Yordan kple eƒe liƒo la ŋu, tso Kineret* va se ɖe Araba-ƒua, si nye Dzeƒu* la nu, le Pisga To ƒe agawo nu le ɣedzeƒe gome.+ 18 “Eye mede se sia na mi ɣemaɣi be: ‘Yehowa mia Mawu tsɔ anyigba sia na mi be wòazu mia tɔ. Miaƒe kalẽtɔwo katã nabla aʋakpa atso tɔ adze mia nɔvi Israel-viwo ŋgɔ.+ 19 Negbe mia srɔ̃wo, mia viwo kple miaƒe lãhawo (menya nyuie be lãha gbogbo aɖe le mia si) koe anɔ du siwo metsɔ na mi la me, 20 va se ɖe esime Yehowa nana gbɔɖeme mia nɔviwo abe ale si wòna mii ene, eye woawo hã woxɔ anyigba si Yehowa mia Mawu ana wo le Yordan godo la. Emegbe mia dometɔ ɖe sia ɖe natrɔ ava anyigba si metsɔ na mi wònye mia tɔ la dzi.’+ 21 “Mede se na Yosua+ ɣemaɣi be: ‘Wò ŋutɔ èkpɔ nu siwo katã Yehowa mia Mawu la wɔ fia eve siawo. Alea kee Yehowa awɔ fiaɖuƒe siwo katã gbɔ mietso tɔ yina lae.+ 22 Migavɔ̃ wo o, elabena Yehowa mia Mawue le aʋa wɔm na mi.’+ 23 “Ɣemaɣi la, meƒo koko na Yehowa be, 24 ‘Oo, Aƒetɔ Dziɖulagã Yehowa, èna wò subɔvi kpɔ wò gãnyenye kple wò alɔ sesẽ+ la, elabena mawu kae le dziƒowo alo anyigba dzi, si wɔa ŋusẽdɔwo abe wò ene?+ 25 Meɖe kuku, na mayi aɖakpɔ anyigba nyui si le Yordan godo, tonuto nyui sia kple Lebanon.’+ 26 Ke dɔmedzoe si Yehowa do ɖe ŋunye le mia ta la nu mefa o,+ eye meɖo tom o. Ke boŋ Yehowa gblɔ nam be: ‘Nese ɖe afi ma! Mègaƒo nu kplim tso nya sia ŋu azɔ o. 27 De Pisga Toa+ tame, eye nàkpɔ ɣetoɖoƒe kple dziehe, anyiehe kple ɣedzeƒe gome, elabena mèle Yordan sia tso ge o.+ 28 De dɔ asi na Yosua,+ de dzi ƒo nɛ, eye nàdo ŋusẽe, elabena eyae adze dukɔ sia ŋgɔ atso tɔ la,+ eye eyae ana woanyi anyigba si nàkpɔ la dome.’ 29 Nu siawo katã dzɔ esime míenɔ bali si dze ŋgɔ Bet-Peor+ la me.\n^ Alo, “amekukuɖaka.”\n^ Egɔmee nye, “Yair ƒe avɔgbadɔkɔƒewo.”\n^ Esia nye ŋkɔ si woyɔna na Galilea-ƒua tsã.\n^ Efia, Ƒukuku la.


the box Eyebolt M8 x 16mm - Thomann Italia\nEyebolt M8 x 16mm\nSiamo spiacenti! L'articolo the box Eyebolt M8 x 16mm non fa piú parte del nostro inventario.\nthe box Eyebolt M10 x 10mm\nID: 382574 © 1996–2017 Thomann GmbH Thomann loves you, because you rock!